5 Barang Ini Mampu Selamatkan Bumi, Lebih Asli Dan ‘Eco Friendly’

Anda mesti tak tahu yang sebenarnya banyak benda yang anda boleh tukar untuk menjadikan bumi ini lebih bersih dan kurang sampah. Bukan sahaja memudahkan tetapi sebenarnya lebih jimat sebab anda boleh guna balik beberapa kali.

Ada sesetengah barang yang anda sendiri pun tak tahu ada alternatif yang lebih eco-friendly. Antaranya ialah:

Cawan pakai buang yang anda guna selalu itu mengambil masa sehingga berpuluh tahun untuk dilupuskan.

Kalau sehari anda minum 2 atau 3 kali, bayangkan kalau sebulan? Adalah lebih baik kalau anda gunakan mug stainless steel eco-friendly ini.

Baju preloved ini tak semestinya baju yang dah di pakai. Ramai yang jual balik baju yang mereka beli tapi tak pernah pakai atau rasa tak sesuai dengan mereka.

Jadi anda akan dapat baju baru dengan harga yang lebih murah.

Kalau selama ini untuk bawang atau sayur-sayuran yang nak ditimbang anda letak dalam beg plastik, sekarang ada alternatif lain di mana anda boleh guna string bag.

Bila nak pergi beli barang basah boleh bawa saja, bila sampai rumah dah tak serabut sangat dengan plastik yang ada.

Kapas muka ini pakai satu pun tak cukup. Jadi lebih elok kalau anda tukar kepada kapas muka versi kain. Ia menggunakan kain kapas yang lembut jadi muka anda tak sakit.

Lagi seronok sebab lepas anda guna, anda boleh terus basuh dengan air atau boleh juga masuk dalam mesin basuh. Senang dan jimat.

Mesti anda pelik. Cecair pencuci eco-friendly tu macam mana? Kalau anda nak tahu, ada sesetengah pengeluar cecair pencuci menggunakan bahan dan juga botol yang boleh dikitar semula.

Jangan risau sebab dekat Malaysia pun ada cecair pencuci macam ini.

Kalau anda tak tahu nak beli dekat mana semua benda ini. Anda boleh mulakan dengan beli liquid detergent dari Breeze. Formulasi terbaru yang berasaskan tumbuhan dengan Triple Boost Technology untuk membersih dengan lebih pantas, anti bau busuk (Anti Malodor) dan bau yang lebih segar.

Bukan sahaja berasaskan tumbuhan tetapi cecair pencuci Breeze ini juga mempunyai bahan asli.

Botol cecair pencuci ini boleh dikitar semula. Boleh juga digunakan untuk kegunaan lain. Nak potong jadikan pasu bunga ke atau lain-lain kraf, semua pun boleh jadi.

Kalau anda tak mahu guna semula, anda boleh kitar semula. Lagi mudah kan? Mana tahu hasil kitar semula botol tersebut boleh diolah untuk jadi barangan lain pula.

Tapi dalam banyak-banyak, ini merupakan antara favourite ramai!

Selain itu ada juga Breeze Anti-bacterial & Colour Protect , Goodbye Musty & Gentle on Skin yang anda boleh cuba.

Dah banyak pilihan, anti bau busuk, bau wangi semerbak, boleh kitar semula pula tu. Memang lebih banyak sebab untuk memilih Breeze sebagai produk pilihan anda.

Kalau anda nak beli pek refill pun boleh. Jangan risau ia masih lagi eco-friendly!

Pek refill Breeze menggunakan 80% kurang plastik. Dan yang paling seronok, pek baru ini lagi besar jadi anda boleh jimat lebihkan? Sekarang ada promo tau, pek refill ini hanya RM17.50.

Anda juga boleh dapat baucar Shopee bernilai RM8 bila beli produk Breeze. Hanya klik link ini dan isi butiran anda. Nak checkout nanti dah boleh guna. Terhad kepada 600 orang pengguna dan anda boleh redeem dari 1 Ogos sehingga 31 Ogos 2021!

Dapatkan produk Breeze di kedai berhampiran atau di Shopee hari ini. Jangan lupa untuk kitar semula demi menyelematkan bumi.


Ibu Baru Bersalin Dengar Bisikan, Kenapa Kita Tidak Boleh Abaikan

“Lama dah dia kata dia dengar bisikan suara suruh bunuh anaknya yang baru berusia 40 hari tu. Lagipun dia tinggal di blok yang sebelum ini terbiar dan sunyi.”

Yang tiada latar belakang perubatan, mesti akan terlintas gambaran hantu, kan? Lagipun, akhbar pun bagi hint blok itu sebelum ini terbiar dan sunyi.

Tolonglah. Kalau ada kenalan yang mengadu sebegini, bawalah ke hospital untuk penilaian. Kalau lambat, ada nyawa yang mungkin melayang!

Dengan hint di dada akhbar yang cukup terhad, ini adalah gambaran yang mungkin terjadi, namun tidak semestinya tepat. Jika mahu yang tepat, perlu tunggu laporan bedah siasat mangsa dan penilaian perubatan suspek serta siasatan polis.

Bisikan. Dalam psikiatri, ia dinamakan sebagai ‘auditory hallucination” iaitu ‘mendengar’ suara yang bukan realiti sama ada satu suara bercakap sendiri, atau lebih daripada 2 suara bercakap sesama sendiri, atau suara yang menyuruh pesakit berbuat sesuatu. Contohnya, dalam kes ini, suara itu menyuruh untuk bunuh anak sendiri.

Pada mulanya, pesakit mungkin boleh tolerate dan abaikan bisikan tersebut. Namun, lama kelamaan, ia akan membarah dan semangat punah ranah.

(Analogi: Pembohongan sama yang dihebahkan setiap hari, lama-lama akan dianggap sebagai kebenaran. Begitu juga bab bisikan ini, mula-mula memang dianggap khayalan semata-mata, tapi lama-lama pesakit akan ikut jua.)

Beberapa minggu selepas bersalin, sebahagian wanita berisiko untuk mendapat masalah postpartum psychosis, postpartum depression dan Baby Blues.

Postpartum psychosis, kadangkala disebut meroyan. Antara simptomnya ialah halusinasi contohnya auditory (telah dibincangankan) dan visual (terlihat sesuatu yang bukan realiti). Ada juga yang mungkin bersikap paranoid dan berubah karakter.

1. Wanita bersalin tidak sepatutnya ditinggalkan bersendirian.

2. Izinkan jururawat yang datang untuk lawatan rumah masuk dan periksa anak serta ibu.

3. Hadir temujanji ke klinik kesihatan atau hospital, jika ada.

5. Ambil berat isu meroyan dan bagi sokongan.

Nombor 5. Jika ada wanita selepas bersalin yang mengadu mengalami halusinasi contohnya terdengar bisikan, nampak bayangan atau rasa disentuh atau dipegang sesuatu yang tak nampak, jangan buat bodoh atau bawa jumpa bomoh.

Terus nasihatkan untuk ke hospital bagi penilaian perubatan terlebih dahulu. Guna segala skil negosiasi yang ada untuk pujuk mereka.

Katakan kepada mereka, “Awak bukan gila. Ini bukan salah awak. Ia cuma masalah hormon yang tidak stabil selepas bersalin. Awak tidak berseorangan. Jom pergi hospital untuk penilaian dan rawatan. Saya buat semua ini sebab saya sayang awak.”


‘Jadi Orang Yang Ringkas’, Rahsia Ibu Bekerja Kurangkan Stress Di Rumah

Buat rakan-rakan yang berkerjaya atau surirumah yang berkarya dan bekerja dari rumah serta masih punya anak kecil, jika jadual kelam kabut, jangan risau, itu maknanya kita normal. Hehehe.

Saya sudah masuk fasa jadual harian yang stabil. Padat tetap padat. Anak-anak kini semuanya sudah di sekolah rendah dan menengah. Pengurusan masa saya menjadi lebih terkawal sekarang.

Waktu mereka masih kecil usah jemu memanfaatkan setiap momen bersama. Ibu jadi tebuan pun momen yang boleh jadi modal ketawa apabila mereka besar. Jangan risau untuk menjadi sempurna. Nanti kita sendiri letih dan stress.

Lower down our expectations. InsyaAllah dengan cara sebegini kita lebih mudah tersenyum melalui hari-hari kita yang padat.

Baju tak berlipat jangan dijadikan masalah besar. Cari bakul dahulu. Saya ada cover di mukasurat 88 buku Bekerja & Berniaga: Panduan Kejayaan Untuk Suri.

Waktu saya masih bekerja dan berniaga dalam masa yang sama dahulu saya sediakan bakul yang dilabel nama ahli keluarga. Jika tak sempat lipat pun tiada masalah kerana anak-anak boleh ambil sendiri dari bakul masing-masing. Ini cerita waktu anak-anak masih kecil.

Sekarang anak-anak dah besar (9-16 tahun), kami sama-sama lipat waktu malam sambil menonton tv. Irfan (16 tahun) dan Irdina (13 tahun) saya sudah tidak basuh atau iron baju mereka lagi, mereka sudah boleh urus sendiri.

Mendidik anak-anak ini tak ada satu formula yang boleh pakai untuk semua. Tak ada tip A,B,C macam tips bisnes yang katanya pasti menjadi untuk semua. Cara hidup serta pengalaman kita berbeza.

Bagi saya empowerment antara kaedah yang sesuai dan serasi untuk anak-anak saya. Beri mereka kebebasan untuk beraksi, di dapur contohnya. Bantu hanya jika diminta.

Biasakan anak-anak dengan kerja-kerja rumah dari kecil lagi, tidak kira lelaki atau perempuan. Kurang masin, kurang manis, tak betul prosedur semua itu tahan diri dari komplen. Waktu makan kita makan sama-sama. Nanti anak-anak sendiri tergelak dan akan cakap tak cukup rasa dan sebagainya.

Mistake is another way of doing things. It’s ok. Let them explore.

Result bukan sesuatu yang kita cari pada fasa kanak-kanak. Sekarang fasa membiasakan diri mereka dengan proses. Ini semua sedar tak sedar proses menggilap skil survival. Apatah lagi anak remaja zaman sekarang, mereka tak suka diajar-ajar. Kadang-kadang perlu juga biarkan mereka langgar dinding, benjol dan terduduk.

Irfan, Irdina dan Irsyad… saya sudah boleh serah dapur pada mereka setiap hari Sabtu. Mereka akan bergilir-gilir memasak, menu pun saya tak campur.

Minggu ni Irfan, minggu depan Dina dan minggu seterusnya Irsyad. Isyraf (9 tahun) saya masih guide di dapur.


Ibu Buta Melihat Anaknya Pertama Kali Selepas Memakai Kaca Mata Ini

Kathy Beitz adalah seorang yang buta sejak lahir lagi. Apabila beliau melahirkan anak pertamanya, seperti manusia biasa bernama ibu semestinya beliau ingin melihat permata hatinya buat pertama kali. Bagi Kathy, tiada peluang untuk melihat wajah anaknya. Situasi ini berubah apabila sebuah syarikat teknologi yang dikenali sebagai eSight meminjamkan Kathy sepasang cermin mata yang mampu mengubah hidupnya. Bukan sahaja Kathy diberi peluang untuk melihat keadaan sekeliling, malahan wajah bayinya yang baru lahir.

Teknologi ini menakjubkan kerana ia mampu menjadikan dunia seseorang lebih baik. Tiada seorang pun yang mahu melepaskan peluang untuk melihat wajah bayi mereka disaat bayi mereka dilahirkan. Kerana cermin mata ini juga, golongan buta boleh menikmati kehidupan seperti orang biasa. Untuk mengetahui lebih lanjut mengenai teknologi ini, layari laman rasmi MakeBlindnessHistory.


Ibu Diugut Anak Sendiri, Serahkan ‘Fortuner’ Yang Dibeli Atau Bayar Sewa RM57,629

Sebagai seorang anak lelaki seharusnya kita perlu berbakti menyenangkan kedua-dua ibu bapa yang sedang meningkat umur sebagai tanda membalas semula budi kedua-dua ibu bapa yang membesarkan kita.

Tetapi perkara sebaliknya yang berlaku apabila seorang ibu di Salatiga, Indonesia telah disaman oleh anak lelaki kandung kerana menggunakan kereta Toyoto Fortuner yang dibeli atas nama anak lelakinya.

Menurut Dewi Firdauz (52 tahun), dia yang bertugas sebagai pegawai kerajaan di kerajaan wilayah Jawa Tengah telah membeli sebuah Toyota Fortuner pada tahun 2013 dan meletakkan atas nama anak kandungnya sendiri.

“Saya beli kenderaan itu di Kaligawe Semarang pada 2013. Sewaktu itu saya baru sahaja menjual Toyota Yaris dan belum menukar nama lagi. Jadi saya namakan atas nama anak kandung kerana saya mempercayai dia.

“Tetapi anak saya menganggap saya cuma menyewa sahaja kereta tersebut dari dia. Jika saya tidak berikan kereta tersebut, saya perlu membayar sewa bulanan yang sudah mencecah 200 juta rupiah (RM57,447),” luah Dewi dengan penuh kekecewaan.

Lebih memburukkan keadaan lagi, jika Dewi Firdauz gagal menyerahkan kereta Toyota Fortuner atau bayar sewa kepada anak lelakinya Alfian Prabowo (25 tahun), rumah yang dia tinggal sekarang ini akan disita oleh anak lelakinya.

“Sepatutnya dia menjadi pelindung kepada ibunya, bukan menambah kesengsaraan ibunya. Kalau rumah ini disita, saya mahu tinggal di mana lagi? Kenapa satu-satunya anak kandung sendiri tergamak buat sebegini?” kata Dewi yang telah bercerai dengan suaminya, Agus Sunaryo pada tahun 2019 yang lalu.

Alfian diwakili peguam, Caesar Fortunus Wauran manakala, ibunya tidak diwakili peguam kerana dia masih keliru dengan kes saman yang difailkan oleh anak kandungnya sendiri.

Menurut Caesar, anak guamnya berbuat sedemikian kerana kecewa melihat ibu bapanya berkelahi semasa proses penceraian. Anak guamnya cuma mahu memberikan ‘teguran’ kepada kedua ibu bapanya supaya berdamai.

Baca lagi artikel-artikel yang menjadi pilihan pembaca The Vocket melalui pautan di bawah.

Pernah Jadi Pelatih Kepada TMJ, Pesara Tentera Sebak Baginda Masih Ingat Akan Dirinya

Lelaki Ini Kongsi Pengalaman Cipta Speaker Khas Untuk McLaren Senna

Gara-Gara Lukis Muka Bermata Sepet Pada Cawan Pelanggan, Starbucks Disaman RM59,000


Kerana Sayangkan Anak, Ibu Hanim Panjat Tangga Korporat Dan Kini Bantu Usahawan

“Maaf mengganggu. Saya Zuryati daripada Legacy Publishing.”

Satu demi satu perkataan dibaca, ayat demi ayat dihabiskan.

Puan Zuryati, atau Puan Atie, seorang pengarah di Legacy Publishing menegur saya di dalam Facebook.

Terperanjat sambil teruja. Dengan penuh rendah diri, seorang figura bisnes yang saya segani datang menyapa!

Puan Atie menerangkan tujuan. Beliau memperkenalkan satu nama yang pernah melintas ketika saya membaca satu status di Facebook.

Namanya sahaja sudah melambangkan penuh kasih sayang. Apa yang belum saya ketahui ketika itu, adalah begitu mendalamnya ilmu teknikal bisnes pemilik nama wanita penyayang ini.

Selepas berbalas-balas mesej, tarikh dah masa pertemuan ditentukan.

Pada 28 Februari akhirnya kami bertemu. Ditemani Puan Atie dan orang kuatnya, Cik Puan Zu Faridah, juga dari Legacy Publishing saya berjumpa wanita besi ini.

Wanita yang saya maksudkan adalah Datuk Faridah Hanim Haron, peneraju Annems Leadership. Lazimnya, dari kalangan orang bisnes, Datuk Faridah Hanim lebih dikenali sebagai Ibu Hanim.

Ibu Hanim berpengalaman luas dalam bidang pembangunan organisasi dan kepimpinan. Pengalaman selama 20 tahun di Petronas, selain pernah menjadi perunding kepada 154 buah anak syarikat Petronas menjadikan beliau setaraf dengan perunding-perunding antarabangsa di luar sana.

Puan Atie dan Cik Puan Zu Faridah melepaskan rindu mereka terhadap Ibu Hanim. Ibu Hanim berbual-bual mesra sambil bertanya khabar. Mungkin sudah lama tidak berjumpa.

Cik Puan Tengku Lisa, pembantu peribadi Ibu Hanim dari Annems Group pula sedang sibuk melaraskan kaki tripod.

Saya berdiam diri sahaja. Menahan kerongkong daripada memuntahkan batuk-batuk yang hodoh bunyinya. Ingin sekali berbicara, tetapi tunggulah, selepas tekak selesa. Saya hirup teh O panas. Ah, selesa!

Tidak berapa lama kemudian, temuramah pun bermula.

“Datuk Ibu, tahniah di atas penganugerahan Darjah Kebesaran Panglima Mahkota Wilayah Persekutuan baru-baru ini,” saya memulakan bicara.

“Terima kasih. Panggil saya Ibu sahaja, sayang,” balas Ibu Hanim sambil disulam senyuman paling manis.

Saya mengangguk. Lalu meneruskan perbualan. Tersenyum, melihat kelembutan Ibu di hadapan mata.

“Mohon Ibu ceritakan sedikit latar belakang kerjaya Ibu dan perjalanan Ibu sehingga sekarang?”

Dari cerita Ibu, fahamlah saya ianya bukannya satu perjalanan biasa.

Ibu berasal dari Kampung Baru, Kuala Lumpur. Beliau mengikut suami berpindah ke Terengganu, setelah mendapat pekerjaan sebagai juruterbang helikopter di luar pesisir Kerteh.

Di sana, Ibu Hanim berniaga untuk warga Kerteh dan Dungun.

Pada 1990, beliau mendapat tahu anak lelakinya yang berusia 1 tahun tiada daya pendengaran.

Setahun kemudian setelah pulang dari bercuti bersama keluarga di Amerika, Ibu mengalami kemalangan di atas jalan raya Dungun.

Kemalangan serius. Tanpa terduga, beliau lumpuh. Selama setahun hanya mampu berkerusi roda. Cekal dengan apa yang berlaku, demi anak-anak, beliau tidak berputus asa menjalani terapi fisio sehingga akhirnya boleh berjalan semula.

Ketika tempoh pemulihan, Ibu pulang ke Kuala Lumpur.

Dalam masa yang sama, beliau menghantar anaknya, Haziq, ke terapi pertuturan cued di Kampung Pandan. Beliau juga mengajar anaknya untuk membaca bibir.

“Adakah Haziq boleh mendengar sedikit?” saya menduga.

“Tidak. Beliau profound,” jawapan ibu di luar jangkaan. Dari jawapan ibu, jelaslah anak kesayangannya itu tidak dapat mendengar langsung.

Demi Haziq, Ibu mendalami ilmu pendidikan awal kanak-kanak.

Atas usaha tanpa jemu, beliau akhirnya memiliki Diploma Montessari, Diploma Smart Readers, Diploma Victoria Readers, sijil psikologi kanak-kanak, dan mempelajari kaedah Glen Doman.

Oleh kerana ilmu yang mendalam, beliau sering dipanggil untuk memberi ceramah keibubapaan.

Sehinggalah, pada 1997 beliau dijemput menyertai Petronas sebagai Guru Besar di tadika dan taska Petronas di Kerteh.

Ketika bermula, terdapat 200 orang kanak-kanak belajar di dua buah bangunan tadika Petronas.

Ibu Hanim menambah baik pemasaran dan jualan sehingga mampu menempatkan 800 orang kanak-kanak di 5 buah bangunan di tadika-tadika Petronas.

Pada masa yang sama, Ibu Hanim merombak semula kurikulum.

Daripada pengetahuannya, beliau menyediakan kurikulum bersepadu yang menggabungkan kaedah Montessari, Smart Readers, Glen Doman lalu disesuaikan dengan kanak-kanak Malaysia.

Secara total, perniagaan tadika Petronas meningkat.

Prestasi Ibu yang baik menarik perhatian pihak atasan.

Beliau dipindahkan ke bahagian kualiti. Di sini, beliau bertanggung jawab ke atas pensijilan ISO, pengurusan ‘lean’, Pengurusan Kualiti Total (Total Quality Management, TQM), dan Pembangunan Organisasi (Organizational Development, OD).

Secara ringkas, tugas beliau ialah sebagai Pegawai Pembangunan Organisasi dan Pengurusan Perubahan.

Selepas itu, beliau sekali lagi dinaikkan pangkat ke OGP Technical Services Sdn Bhd, sebuah anak syarikat Petronas yang bertempat di KLCC.

Di sini beliau bertanggung jawab sebagai Pegawai Kanan Sistem Pengurusan Kualiti.

Antara tugas beliau adalah membina prosedur operasi standard (SOP) dan menaik taraf operasi agar mematuhi ISO versi baru.

Akhirnya ibu dipanggil berkhidmat di Pusat Kepimpinan Petronas di Bangi.

Beliau dilantik sebagai pakar dalam bidang pembangunan organisasi dan pengurusan perubahan yang bertumpu kepada projek-projek membaikpulih syarikat dan kualiti.

Pengurusan teratas 154 buah anak syarikat, 54 buah syarikat usaha sama, dan beberapa ratus buah syarikat yang bekerjasama dengan Petronas adalah merupakan klien-klien beliau.

Beliau bertanggung jawab memberi khidmat runding kepada penambahbaikan organisasi, penambahbaikan prestasi operasi, dan budaya kualiti.

Ketika di sini, sebagai pakar, beliau diberi kebebasan memilih dan menghadiri kursus-kursus serta menerima pensijilan-pensijilan berkaitan, termasuklah di dalam bidang pembangunan insan dan kepimpinan.

Tugas beliau adalah seperti ‘doktor organisasi’.

Antara tanggung jawab beliau adalah mengenal pasti masalah-masalah bisnes atau operasi, dan memberi solusi kepada pemimpin-pemimpin anak-anak syarikat Petronas.

Antara pengalaman beliau adalah menyaksikan syarikat yang sudah nyawa-nyawa ikan, memberi cadangan dan solusi langkah demi langkah. Dan apabila syarikat amalkan apa yang disuruh, Alhamdulillah berjaya.

Dalam tugasnya, beliau bergabung tenaga dengan perunding pengurusan antarabangsa seperti Boston Consultant, McKinsey dan Accenture.

Oleh kerana anak-anak syarikat Petronas ada di serata dunia, Ibu hidup bagaikan jetsetter, sentiasa bergerak dari satu negara ke satu negara.

Pengalaman 20 tahun sudah sebati dengan jiwanya. Apabila pengurus-pengurus membuat pembentangan, beliau sudah tahu penyelesaian di hujung jari.

Ibu Hanim adalah ‘top 1% performer’ di Petronas. Dengan prestasi sebaik ini, beliau menerima ganjaran yang selesa.

Pada umur 50 tahun, tiba-tiba sahaja Ibu Hanim menyuarakan hasrat untuk berhenti kerja kepada suami.

Pada mulanya, suami Ibu kurang bersetuju. Katanya kita sudah punya komitmen. Besar periuk, besarlah keraknya.

Menurut kajian, secara purata, syarikat-syarikat tempatan Malaysia hanya dapat bertahan selama 7 tahun sahaja.

Ibu Hanim rimas. Beliau tahu beliau mampu melakukan sesuatu untuk mengubah statistik ini.

Atas pengalaman dan pengetahuan menyelamatkan dan memperbaiki syarikat-syarikat Petronas, beliau percaya beliau mampu melakukan perkara yang sama kepada syarikat-syarikat di luar sana.

Tanpa terduga, atas niat yang baik, Allah lorongkan jalannya.

Satu hari, Ibu Hanim menerima panggilan telefon daripada pihak TalentCorp. Mereka bertanggungjawab ke atas Projek Transformasi Nasional.

Salah satu usaha TalentCorp adalah memanggil semula pakar-pakar warga tempatan yang berkhidmat di luar negara pulang ke Malaysia. 10% daripada projek ini adalah untuk menggaji semula warga korporat dalam negara diserap ke sektor awam.

Ibu Hanim terpilih. Beliau diberi tanggungjawab untuk membina pemimpin-pemimpin di Suruhanjaya Pencegahan Rasuah Malaysia (SPRM).

Walaupun masih penuh dengan kasih sayang terhadap Petronas, Ibu Hanim meninggalkan syarikat gergasi ini dengan notis 24 jam. Beliau jelas, perjuangan di luar sana lebih besar.

Ibu Hanim diberi tugas sebagai penasihat yang berkhidmat di Akademi SPRM. Sebagai penasihat, beliau diberi kebebasan untuk turut sama mengajar usahawan-usahawan luar.

Ibu bercerita tentang pengalamannya, “Saya lihat di SPRM begitu banyak hero yang tulen. Mereka bekerja keras dengan integriti yang tip top. Saya lihat mereka ikhlas berkhidmat.”

Di SPRM, Ibu diberi peluang berkongsi kepada orang luar. Perlahan-lahan, beliau membuka langkah berjuang untuk memandaikan anak bangsa.

Tugas Ibu Hanim di SPRM tamat pada bulan November tahun lepas. Masih, Ibu Hanim dan SPRM berhubung dengan rapat dan erat.

Pengalaman di Petronas dan SPRM menyaksikan Ibu melatih beratus-ratus orang agen perubahan (change agent) dan jurulatih.

Ketika temuramah, saya pun kurang pasti dengan maksud Pembangunan Organisasi atau Organizational Design (OD).

Ianya kedengaran bombastik, malah saya garu kepala, di mana hendak menggunakan OD jika baru memulakan perniagaan.

Lalu saya bertanya, “Adakah ini langkah kedua selepas buka bisnes?”

“Tetapi, untuk start-up pun mereka boleh gunakan,” tambah ibu.

“OD penting untuk mengetahui objektif, halatuju dan sebab mengapa syarikat kita wujud. Ini dimulakan dengan misi. Apakah mission statement syarikat?”

“Misi adalah jantung syarikat. Selama bertahun-tahun, mendalami OD, baru saya perasan penyata misi hanya perlukan 4 soalan sahaja. Bergaduh-gaduh saya dengan penasihat luar, tetapi akhirnya mereka setuju dengan saya. Tak perlu buat away day, bayar mahal-mahal untuk dapatkan misi dan visi syarikat. Ianya perlukan 4 soalan sahaja.”

Dalam misi, ada 4 soalan yang ditanya iaitu:

1. Siapa kamu?
2. Apa tujuan kamu (wujud)?
3. Apa tanggungjawab kamu.
4. Dan apakah Big Why kamu?

Sebagai contoh, Petronas adalah satu entiti bisnes. Ia wujud dengan tujuan membangunkan dan memberi nilai kepada minyak mentah supaya boleh digunakan. Tanggung jawab mereka adalah menapis bahan mentah supaya memberi nilai kepada sumber negara. Dan perjuangan mereka adalah untuk kesejahteraan negara dan rakyat.

“Ketika Petronas baru bermula, negara belum mempunyai sumber pendapatan yang utuh!” Ibu menggamatkan suasana.

Mata dan jiwa saya terbuka. Lalu saya bertanya, “Maksudnya, apabila berbisnes, ia bukan setakat untuk duit semata-mata? Ia lebih dari itu?”

“Ya, betul. Duit itu penting. Tetapi ada yang lebih besar daripada itu. Kenapa syarikat kita wujud? Inilah persoalannya.”

“Untuk Annems Leadership, kami adalah penyedia solusi pembelajaran (OD dan kepimpinan korporat). Kami menyediakan penyelesaian menggunakan kaedah yang berkesan dan terbukti. Sudah pastilah terbukti, ianya daripada pengalaman Ibu selama 20 tahun.”

“Menjadi tanggungjawab kami membantu usahawan-usahawan supaya berjaya dan kekal lama secara profesional.”

“Dan Big Why kami adalah memberi makna baru kepada negara.”

“Sebagai seorang profesional dalam bidang OD, saya kekal dalam network bersama-sama penasihat-penasihat lain seluruh dunia. Ini menyebabkan kami sentiasa dikemas kini dengan laporan, psikologi jualan dan teknik-teknik yang terbaru.”

“Apa tujuan misi diadakan? Ini adalah untuk mengetahui halatuju syarikat.”

“Ingat lagi tadi ibu kata syarikat-syarikat di Malaysia secara purata bertahan selama 7 tahun?”

“Pada mulanya mereka buat duit banyak, berjuta-juta kerana mereka bekerja keras. Tapi adakah mereka boleh kekal? Wallahu A’lam.”

“Sama ada mereka terus kerja keras bertahun-tahun, atau pun mereka penat sehingga lembik. Akhirnya, hilang.”

“Misi kalau tidak dilakukan dengan betul, semangat di dalam syarikat, objektif, hala tuju dan tujuan tidak jelas.”

“Bisnes kena dikorporatkan dari awal-awal lagi.”

“Apabila bermula, bermula betul. Dengan misi, visi, roadmap, balance scorecard, struktur, Standard Operation Procedure (SOP). Susun comel-comel.”

“Melalui misi dan visi, kita boleh mengenal pasti nilai-nilai syarikat yang dikongsi bersama oleh pemimpin dan kakitangan.”

“Visi menentukan hala tuju syarikat. Sama ada mahu menjadi ‘leading’, ‘off choice’, ‘sought after’, ‘preferred’ – perkataan-perkataan harus dipilih secara bertanggung jawab.”

“Ini kerana perkataan yang dipilih akan menentukan apakah Key Result Area (KRA) yang mahu dicapai.”

“Adakah ianya akan menyentuh kuadran kewangan, operasi, pelanggan? Adakah ia akan memberi impak kepada pendapatan atau persaingan?”

“Perkataan-perkataan yang dipilih akan diukur semula di dalam balance score card. Apa yang kita buat hari ini, adakah ianya semakin hampir dengan visi syarikat?”

“Kenapa anda memilih perkataan itu? Adakah anda mengukur andai anda sudah mencapai visi itu?”

“Di Annems, kami memilih ‘sought after’. Ini bermakna, buat mereka yang mencari pengetahuan korporat, mereka akan cari Ibu. Sekarang sudah sibuk, di Singapura, Abang Abu kata kalau mahu ilmu korporat, cari ibu. Kami sebelum tu belum pernah berjumpa, tetapi Abang Abu kata cari ibu.”

“Visi kecil, dipecah lebih kecil 3 tahun-3 tahun-4 tahun, yang akhirnya menyumbang kepada visi besar. Visi kecil ini dipanggil horizon.”

“Dari horizon pula, kita pecahkan lagi kepada objektif tahun pertama, tahun kedua, tahu ketiga.”

“Ianya umpama Waze yang memberitahu kita di mana, dan patut pandu ke mana.”

“Semua ini dilakukan secara langkah demi langkah. Dan dari sini, dapatlah kita membuat roadmap syarikat.”

“Ada yang tanya, Ibu kenapa kena buat semua ni? Penatlah.”

“Sayang, susahnya sekali sahaja. Kita ada visi supaya kita tahu kita mahu ke mana. Dan horizon serta objektif, untuk pastikan kita gunakan jalan yang betul. Buatnya, sekali sahaja.”

“Gol atau objektif dibuat tahunan. Ini untuk tahu di mana pitstop kita. Ianya kena jelas. Gol, dan horizon, akhirnya pastikan kita sampai ke visi yang besar.”

“Bukan susah pun nak buat, ianya langkah demi langkah.”

“Ini tidak, selepas 3-7 tahun, syarikat dan jenama hilang. Sudah tersasar jauh sangat.”

“Gol atau perancangan tahunan dibuat sebelum tahun baru bermula.”

“Ada yang buat perancangan tahunan guna analisis SWOT. Ini ajaran sesat.”

“Kita kena tahu apa yang mahu dicapai, barulah boleh menentukan apa yang hendak dibuat. Kena buat balance scoredcard dahulu. Start with end in mind.”

“Aktiviti-aktiviti akan memberi kejayan-kejayaan kecil yang akhirnya menyumbang kepada objektif tahunan. Dari segi kewangan, apa yang mahu dicapai. Bahan-bahan kena jelas.”

“Dari segi kewangan, saya hendak capai RM1 juta melalui nilai yang saya beri kepada pelanggan. Nilai ini pula datangnya dari beberapa operasi yang kritikal. Operasi 20% ini pula memberi impak hasil sebanyak 80% yang didapati daripada kemahiran kakitangan.”

Kemahiran staf -(menyumbang kepada)-> Operasi -(menyumbang kepada)-> Nilai kepada pelanggan -(menyumbang kepada)-> Yang akhirnya memberi saya RM1 juta.

Ukuran-ukuran diberi kepada perkara-perkara di atas untuk memastikan operasi syarikat berjalan lancar.

Ketua Pegawai Operasi, perhatikan ini sahaja. Tulang belakang, teras dan kritikal kepada kelangsungan bisnes.

Perkara-perkara lain beri kepercayaan kepada anak-anak buah, staf untuk lakukan.

Setelah gol tahunan dan balance scorecard tersedia, teruskan dengan SWOT.

Terbalikkan ia, dan jadikannya sebagai TOWS.

Kahwinkan kedua-dua SWOT dan TOWS, jadikannya strategi, masukkan ke dalam carta Gantt.

Pantau carta Gantt, setiap minggu atau setiap bulan.

Dari sini, pemimpin dan staf tidak perlu lagi berebut-rebut memadam api. Setiap orang mempunyai aktiviti yang harus dipenuhi. Saling hormat lapangan kerja masing-masing.

Kejayaan setiap aktiviti dikira menggunakan beberapa alat:

1. Key Result Area (KRA)
2. Key Performance Indicator (KPI) Jabatan
3. Key Performance Indicator (KPI) Individu

Setiap staf menyediakan Kontrak Prestasi Individu setiap tahun, yang dipantau setiap bulan.

Andai perlu, hantar kakitangan ke sesi latihan atau kelas-kelas.

Ketika ditanya antara jualan dan kepimpinan mana lebih penting, ini jawapan Ibu.

“McKinsey Consulting membuat kajian, dalam setiap syarikat, ada 3 jenis vitamin iaitu kepimpinan, mindset dan kemahiran. Dalam setiap syarikat, ada 3 jenis virus, iaitu kepimpinan, mindset dan kemahiran juga.”

“Ketiga-tiga perkara ini menjadi penawar apabila dibuat dengan betul, dan menjadi racun apabila disalah guna.”

“Apabila bercakap antara kepimpinan dan kewangan, kedua-duanya penting,, tetapi, kepimpinan lebih penting.”

“Apabila ada duit, tetapi tiada kemahiran kepimpinan, nilai-nilai salah, duit akan habis juga.”

“Tetapi, apabila ada kepimpinan yang betul, syarikat boleh cari duit.”

“Kenal pasti dan jelas dengan halatuju bisnes dan diri kita sendiri, baru mulakan enjin.”

“Ilmu ini mematangkan, menenangkan. Pemimpin yang suka marah-marah, maknanya kurang ilmu. Pemimpin akan lebih merendah diri apabila berilmu.”

“Ibu nak sangat, semua orang hadiri seminar ibu. Seminar Ibu murah, RM250 sahaja. Ilmu Ibu bukan berharga RM250, sayang, lebih daripada itu.”

“Ibu lihat, ada guru lain caj sehingga RM1000. Begitu pun, ada yang beli.”

“Dengan 20 tahun pengalaman yang sudah pernah digunakan dalam kehidupan sebenar. Ianya bukan sekadar teori. OD dan kepimpinan adalah gabungan sains dan seni.”

“Ibu tidak kejar kekayaan. Ibu kejar keberkatan ilmu. I’ve been there. Apabila ada program, datang belajar.”

“InsyaAllah ada perkara baru untuk dipelajari, dalam cara yang terbukti berkesan.”

Acara CSI: Business Forensic seterusnya akan diadakan pada esok, Rabu, 8 Mac 2017 bertempat di Putrajaya. Ketahui lebih lanjut di sini.


Ibu-ibu Pasti Sayang Pada Kucing Ini. Saksikan Kenapa

Kucing adalah haiwan comel yang penuh dengan karakter memikat hati.

Siapa sangka, kucing kampung ini mampu menjaga anak tuannya yang sedang tidur.

Suka dengan video ini? Kongsikan dengan kawan-kawan anda.


Ibu Ini Kecewa Tadika Tergamak Jamu Menu Persis ‘Makanan Kucing’ Kepada Anak

Itulah antara ungkapan yang ditinggalkan oleh netizen selepas melihat perkongsian gambar yang dibuat Sharifah Hasinah Shahajam di Facebook.

Tetapi beberapa keping gambar tersebut sebenarnya bukanlah makanan kucing, tetapi makanan yang disediakan oleh pusat jagaan di mana anaknya dihantar ke situ hampir setiap hari.

Perkongsian oleh Sharifah itu menjadi tular selepas beberapa keping gambar makanan yang kelihatan seperti dicatu untuk diberikan kepada kucing mendapat perhatian ramai netizen.

Dalam perkongsian tersebut, Sharifah berkata anaknya sebelum ini pernah mengadu hanya memakan nasi berlaukkan kicap dan telur dadar tetapi tidak diendahkannya kerana memikirkan perkara itu jarang-jarang berlaku.

“Tapi bila kerap anak mengadu, saya pergi sendiri ke taska untuk memastikan.

“Ternyata makanan yang disediakan hanya lah nasi, kicap dan dua ketul ayam bahagian leher yang dikongsi seramai enam orang anak,” kongsinya.

Walaupun tidak pernah mempersoalkan bayaran bulanan yang dibayar, namun Sharifah sedikit kecewa selepas melihat makanan yang diberikan kepada anak-anak kecil di tadika tersebut.

Beberapa netizen yang meninggalkan komen di kiriman tersebut juga terkejut dengan layanan yang diberikan tadika kepada anak-anak kecil tersebut.

Bukan sahaja membandingkan makanan tersebut dengan makanan kucing, tetapi ada juga yang mengatakan makanan yang dihidangkan itu kelihatan seperti sisa makanan.

Gara-gara tularnya gambar makanan tersebut, ada juga netizen yang bersetuju dengan tindakan Puan Sharifah memantau keadaan tadika anaknya.

Malah ada dalam kalangan mereka yang mencadangkan agar semua ibu bapa melakukan perkara sama bagi mengelakkan perkara sama berlaku kepada anak-anak di tadika dan pusat jagaan.

Walau apa alasannya sekalipun, keadaan makanan buat anak-anak tersebut dilihat sedikit kurang menyenangkan. Sepatutnya pihak tadika berusaha untuk memberikan perkhidmatan yang terbaik kepada anak-anak dan ibu bapa yang menggunakan perkhidmatan mereka.

Malah, ada juga netizen yang berpendapat makanan yang disediakan tadika tersebut tidak mengikuti standard yang telah ditetapkan oleh Jabatan Kebajikan Masyarakat (JKM) melalui komen yang ditinggalkannya.

Kalau tidak mampu menghidangkan lauk-pauk yang mewah sekalipun namun ia adalah untuk penting untuk memastikan makanan yang diambil anak-anak kecil ini berkhasiat untuk membantu proses pembesaran mereka.

Bagaimana pula pendapat anda mengenai kejadian ini? Adakah ibu-bapa patut memainkan peranan yang lebih seperti melakukan pemantauan dari masa ke semasa atau membiarkan sahaja pusat pengurusan melakukan tanggungjawab mereka?

Tahukah anda terdapat beberapa faktor yang boleh membuatkan anda mengalamai speech delay? Klik pautan di bawah untuk baca perkongsian kami sebelum ini.

8 Faktor Anak ‘Speech Delay’, Menurut Pengetua Tadika Ini

Barangkali Inilah Tadika Paling Seronok Di Dunia


Ibu Ini Membaca Buku Di Atas Pentas Sehinggalah Beliau Perasan Satu Rahsia

Dua adik beradik perempuan dan seorang ayah berpakat memberikan ibu mereka satu kejutan. Adik beradik ini meminta ibu mereka untuk membacakan sebuah buku cerita di atas pentas. Apa yang tidak diketahui oleh ibu mereka ialah, buku ini adalah tentang dirinya sendiri.

Buku ini dimulakan dengan cerita tentang bagaimana untuk mencipta memori. Dan memori baru yang dicipta oleh keluarga ini, memang sesuatu yang amat berharga.

LIKE dan FOLLOW Vocket di Facebook serta Instagram


Ibu Ini Menyuruh Anak Kembarnya Tidur. Apa Yang Berlaku Sangat Mengejutkan

Tidak dinafikan gelagat seorang bayi pasti akan mencuit hati setiap insan. Lebih-lebih lagi sepasang bayi kembar. Pastinya telatah dan aksi-aksi  mereka akan menggandakan kegembiraan dan suasana bahagia.

Begitu juga halnya dengan apa yang berlaku kepada seorang ibu muda ini. Beliau telah menyuruh anak kembarnya untuk tidur pada suatu hari namun, apa yang berlaku selepas itu amat mengejutkan dirinya dan suami. Anak-anak berusia setahun lebih itu telah patuh kepada arahan ibu mereka. Tonton video pendek ini yang akan membuatkan anda tersenyum selepas menyaksikannya :)


Ibu Jari Lenguh Sebab Banyak Menaip Di Iphone? Cuba Yang Ini

Iphone, Ipad dan Note semakin jauh meninggalkan laptop apabila hendak membuat kerja-kerja pejabat. Dengan akses Internet 24 jam, bateri yang tahan lama dan saiz yang kecil, semua kerja boleh diselesaikan dengan mudah dan pantas.

Tetapi ada satu masalah baru yang datang, jari cepat lenguh. Puncanya, hendak memegang dan menaip pada masa yang sama. Ibu jari terasa sengal-sengal dan perlu diurut-urut, kan ?

Apa kata lihat suatu ciptaan yang mungkin membantu selesaikan masalah anda.

Papan kekunci yang dinamakan Textblade dari Waytools.


5 Barang Ini Boleh Bantu Anda Bersihkan Rumah Dengan Lebih Pantas

Beberapa jam sahaja sebelum kita bakal menyambut bulan Ramadan. Khas kepada semua umat Islam di seluruh dunia, kami di Vocket ingin mengucapkan Selamat Menyambut Ramadan Al-Mubarak.

Buat mereka yang memang menunggu kedatangan promosi barangan sempena Ramadan, teruskan usaha anda kerana Lazada kini sedang menjalankan menjalankan kempen Marhaban Ya Ramadhan. Pelbagai barangan kini ditawarkan di Lazada. Dari Milo Energy Cube sehinggalah ke tudung Aidijuma semuanya ditawarkan dengan harga berpatutan.

Selain shopping sempena raya, anda juga mungkin boleh dapatkan beberapa kelengkapan rumah kerana barangan ini kini turut ditawarkan secara sale. Selain menjimatkan wang dan tenaga, penggunaan masa juga dapat digunakan sebaiknya dengan adanya beberapa barangan ini.

Berikut merupakan 5 barangan yang kami boleh cadangkan untuk anda yang selalu membersih yang kini ditawarkan secara sale di Lazada.

Sesuatu yang biasa dilihat namun mungkin belum menjadi kepunyaan anda. Apa yang menarik dengan mengenai Spin Mop Magic Mop ini selain harganya adalah ianya sangat membantu untuk mengemop sekitar rumah anda.Tak perlu lagi perah dengan tangan setiap kali selepas mop di atas lantai.

Dengan harga RM24.90, anda bakal menerima semua alat seperti yang tertera di dalam gambar. Sebuah batang mop, cleaner bucket dan 2 alas mop untuk ditukar ganti. Selain itu, Spin Mop Magic Mop ini turut ditawarkan dengan 3 aneka warna menarik iaitu biru, ungu atau dan merah jambu.

Anda boleh dapatkan set promosi spin mop magic mop ini di sini. Setakat ini sudah lebih 300 pembeli yang membeli dan menyertakan review mereka di Lazada.

Sekiranya, anda mempunyai ruang rumah yang luas yang memerlukan anda untuk ulang alik menukar air bersih, mungkin barangan kedua ini lebih sesuai untuk anda.

Membawakan fungsi yang sama seperti barangan yang diatas, Easy Mop ternyata hadir dengan saiz yang lebih besar untuk menanggung kuantiti air sehingga 6 liter. Penyediaan roda juga mungkin membantu anda untuk mengemop dengan mudah.

Berbaloi dengan harganya, Easy Mop turut menggunakan bekas stainless untuk ketahanan yang lebih baik serta dilengkapi dengan bekas untuk menyimpan sabun mop dengan lebih kemas. Nak guna lebih, cuma perlu pam sahaja. Selesai mop boleh terus buang sisa air yang kotor melalui lubang yang disediakan.

Dilengkapi dengan waranti selama 1 bulan, anda boleh dapatkan Easy Mop ini secara sale di sini.

Kami yakin setiap rumah sudah tersedia mesin hampagas atau vacumm cleaner. Namun, apa yang menarik mengenai vacumm cleaner keluaran Midea ini adalah saiznya yang panjang dan kecil membolehkan ia memerangkap habuk dan debu di ruang-ruang yang sempit dengan mudah.

Penggunaan tenaga yang rendah serta bunyi yang tidak terlalu bising juga antara yang membuatkan Midea Vacumm Cleaner ini menjadi pilihan pengguna.

Dengan lebih 500 review daripada Lazada serta testimoni seperti yang dibawah, anda mungkin tidak lagi skeptikal dengan vacumm cleaner keluaran Midea ini.

Anda boleh dapatkan Midea Vacumm Clenaer ini di sini.

Dah puas berus namun kotoran di dinding bilik air sukar ditanggalkan? Mungkin ini alat yang anda perlukan. Hadir dengan 3 jenis berus berbeza, spin scrubber bakal memudahkan anda untuk membersih dan memberus lantai dan dinding bilik air dengan mudah.

Tak perlu menyental secara biasa. Anda boleh dapatkan spin scrubber ini di sini.

Mendapatkan iRobot Roomba dengan harga mencecah RM4 ribu ringgit mungkin terlalu mahal buat sebuah unit untuk membersih rumah. Dalam pada itu, sekiranya anda ingin mencuba bagaimana robot vacumm ini berfungsi membersihkan rumah anda dengan harga berpatutan, anda boleh dapatkannya dengan harga tidak sampai RM250.

Difahamkan robot ini akan bergerak pada di lantai termasuk kapet anda dan membersihkan segala debu yang berada di lantai. Nak tahu apa lagi best? robot ini turut hadir dengan fungsi mop dengan penyertaan kain di bahagian bawah membolehkan segala habuk dapat diperangkap dengan cemerlang. Anda boleh dapatkan robot I-ROVA ini di sini.


‘Ibu Kota Malaysia Adalah Manila’- Jawapan Penuh Yakin Song Ji Hyo Ini Undang Tawa Netizen

Rancangan realiti Running Man merupakan antara rancangan dari Korea Selatan yang terkenal di Malaysia. Sebelum ini, Lee Kwang Soo telah mengumumkan pengunduran dirinya daripada rancangan tersebut selepas 11 tahun disebabkan kecederaan yang dialaminya.

Dalam episod terbaharu Running Man yang bersiaran semalam, babak dimana Ji Seok Jin bertanya kepada Song Ji Hyo dan tetamu jemputan, Lee Young Ji menjadi perhatian. Mana tidaknya, Ji Seok Jin menanyakan apakah ibu kota Malaysia dan mereka memberikan beberapa jawapan yang salah.

HELPPP this is sooooo funny i can’t 😂😂😂😂 jihyo ah 😂😂😂 youngji ah 😂😂😂 #runningman #varietyshow #songjihyo #yoojaesuk #jeeseokjin #leeyoungji

Lebih menarik perhatian apabila Song Ji Hyo menjawab dengan penuh yakin bahawa ibu kota Malaysia adalah Manila. Babak tersebut meraih perhatian netizen terutama sekali peminat di Malaysia.

Melihat tinjauan komen, rata-rata netizen berasa terhibur dengan jawapan diberikan Lee Young Ji dan Song Ji Hyo. Ini bukan pertama kali Song Ji Hyo silap mengingat tempat dan negara, maka netizen sudah terbiasa.

Bukan itu sahaja, para netizen turut mempersoalkan secara berjenaka bahawa sama ada keyakinan Song Ji Hyo itu dibeli di Shopee. Rata-rata netizen mengatakan episod semalam antara yang kelakar dan menghiburkan.

Sementara itu, kami kongsikan beberapa artikel berkaitan Running Man pada pautan di bawah ini.

Peminat Sebak Dan Sedih Tonton Sedutan Episod Terakhir Lee Kwang Soo Dalam Running Man

Selepas BlackPink, Running Man Pula ‘Diserang’ Netizen Dari China

Selepas 11 Tahun, Lee Kwang Soo Sah Tinggalkan Running Man Buat Para Peminat Sedih


Geleng Kepala, Ibu Larang Anak Beri Duit Kepada Neneknya

Saya sedang beratur di belakang, tengah tunggu giliran nak keluarkan duit dari mesin ATM. Di hadapan ada seorang mak cik seusia ibu saya, dan seorang anak lelakinya yang saya agak sebaya saya juga.

Dari belakang, saya boleh nampak si anak lelaki ini key in RM550 untuk pengeluaran. Wang kertas yang banyak dimasukkan ke dompet, namun sekeping RM50 dimasukkan ke kocek kemejanya. Paparan mesin ATM menunjukkan baki akaun, jelas tertera nilai wang 5 angka.

“Nak buat apa RM50 tu? Nak beli barang ke? Kan tadi Ayah pesan nak RM500 je,” tanya si ibu yang sedang menekan-nekan butang mesin ATM. Giliran si ibu pula mengeluarkan duit.

Si anak lelaki memberi respon, “Nak bagi Nenek.”

“Banyak tu RM50 nak bagi Nenek,” tanpa diduga si ibu terus mencelah, “Nenek orang tua tak perlukan duit sebanyak tu. Dia dah ada duit dah tu. Tak bagi duit pun tak apa. Orang tua, bagi RM10 pun sudah cukup. Tak bagi pun tak apa, orang tua kan..” tambah si ibu sambil menunjuk ke arah kelibat seorang mak cik bersama beberapa ahli keluarga lain di hujung sudut lain.

Saya mengagak itulah “Nenek” yang dimaksudkan, mungkin sebaya umur nenek saya sendiri.

“Nenek macam tak ada duit je?” si anak lelaki ini cuba mencelah.

“Saja je tu. Kalau ada duit pun bukan nak buat apa,” si ibu memberi respon pantas.

“Nenek boleh simpan…” cuba juga untuk memujuk si ibu yang sudah memasukkan wang ke beg tangannya.

“Tak payah bagilah. Banyak sangat tu RM50.. Jom,” si ibu menarik tangan anak lelakinya dan mereka berlalu pergi.

Saya diam sahaja. Bukan masa dan tempat yang sesuai untuk saya mencelah perbualan mereka anak-beranak. Apatah lagi saya langsung tidak mengenali mereka.

Sebagai seorang lelaki yang turut bergelar seorang ayah, anak dan cucu, saya cukup terkilan dengan perbualan mereka.

Si ibu, secara tidak langsung, sedang mengajar dan mendidik anak lelakinya cara supaya kedekut dan berkira-kira.

I really believe that son of hers has all the right reasons to give his grandmother some money so that the money can make his grandmother happy. But yet, the mother insists the son not to.

Cubalah bayangkan suatu hari nanti apabila si ibu yang bernama Aminah itu menjadi cukup tua, dan si anak lelaki ini yang bernama Ali melarang anaknya yang bernama Abu (cucu kepada Aminah) daripada memberikan sedikit wang kepada Aminah.

Pada masa itu, Aminah perlu mengakui bahawa sifat kedekut dan berkira-kira yang ditunjukkan oleh Ali adalah berpunca daripada ‘didikan’ Aminah sendiri. ‘Didikan’ yang dulu semasa Aminah melarang Ali daripada memberi ‘sedekah’ atau hadiah kepada neneknya, yang berlaku hari ini di hadapan mesin ATM.

Kerana bola itu bulat dan boleh berputar-putar, tidak mustahil perkara yang kita lakukan kepada orang hari ini akan dilakukan kepada kita pada suatu hari nanti.

Berhati-hatilah, wahai ibu bapa sekalian. Bukan duit yang didambakan. Tetapi sifat baik seorang manusia yang perlu ditanam ke dalam diri anak-anak kita.

Biar kita ajar anak-anak kita suka berbakti kepada orang tua, biar kita ajar anak-anak kita suka menyayangi dan merapati orang tua.

Biar kita didik anak-anak kita betapa pentingnya murah hati dan menggembirakan hati orang tua, biar kita besarkan anak-anak kita dengan nilai-nilai Islam yang indah.

“Bersedekah kepada orang miskin adalah satu sedekah, dan kepada saudara-mara ada dua (kebaikan); sedekah dan silaturrahim.” (HR. Ahmad, Tirmidzi, Nasa’i, Ibnu Majah dan Hakim, Shahihul Jami’ no. 3858)

Biar miskin kerana suka memberi, jangan kaya kerana pentingkan diri sendiri.


Ibu Mencuri Kerana Terdesak, Ketua Polis Daerah PJ Turun Padang Hulur Bantuan

Tidak dapat dinafikan pelaksanaan semula Perintah Kawalan Pergerakan (PKP) telah memberi kesan kepada ramai pihak terutama sekali golongan yang tidak berkemampuan.

Seperti kisah seorang ibu yang terpaksa mencuri makanan dan plaster di pasar raya di sekitar Petaling Jaya bagi mengubati anaknya yang sakit.

Menurut Ketua Polis Daerah Petaling Jaya, Asisten Komisioner Nik Ezanee Mohd. Faisal, pihaknya telah mendapat laporan di mana ibu kepada tiga anak itu telah ditahan oleh pengawal keselamatan kerana mencuri plaster untuk meredakan demam, kek dan sosej kira-kira 3 petang semalam.

Menurut laporan yang diterbitkan oleh Harian Metro, kejadian tersebut telah mendapat perhatian beliau dan bertindak untuk tidak meneruskan tindakan (NFA) atas jenayah yang dilakukan oleh wanita berusia 30-an itu.

“Semalam saya terima laporan mengatakan ada seorang wanita ditahan kerana dikatakan mencuri kek dan plaster (untuk kebah demam) sebab anaknya demam.

“Jadi saya pun berasa terpanggil untuk berjumpa dengan wanita ini. Saya percaya dia ada masalah kalau tidak dia tidak akan buat perkara ini,” kata beliau menerusi video yang disiarkan di Facebook rasmi Ibu Pejabat Polis Daerah Petaling Jaya, hari ini.

Tidak cukup dengan itu, demi membantu wanita tersebut, pihaknya serta Jabatan Kebajikan Masyarakat (JKM) telah menyumbangkan beberapa bantuan dalam bentuk barangan makanan serta barangan harian kepada keluarga tersebut.

Beliau dipercayai turut mengalu-alukan kedatangan wanita tersebut ke balai polis jika ingin sebarang bantuan. Difahamkan, suami bagi wanita terbabit tidak bekerja berikutan wabak COVID-19.

Baca juga perkongsian kami yang terdahulu mengenai pemandu pelancong yang hilang punca pendapatan akibat COVID-19 melalui pautan di bawah.

Pemandu Pelancong Tempatan Luah Perasaan Hilang Punca Pendapatan Kesan COVID-19

Kesan COVID-19, Juruterbang Tukar Kerjaya Jadi ‘Runner’ Untuk Teruskan Hidup


10 Perkara Ibu Menyusu Mesti Tahu Ketika Bulan Ramadhan

Nota Editor: Artikel ini ditulis oleh Puan Suraya Ali, Pengasas dan CEO Lunatots Butik Bayi dan Penyusuan Susu Ibu. Semoga nota ini membantu ibu-ibu menyusu menghadapi bulan puasa dengan tenang dan lancar.

1. Berpuasa itu sebenarnya TIDAK akan mengurangkan jumlah susu ibu (volume of milk supply) yang seorang ibu hasilkan. Ironinya, susu tetap berkurang walaupun bukan semasa bulan puasa.

2. Magisnya, komposisi susu ibu itu akan mengikut nutrien dan makanan yang diambil semasa ibu itu berpuasa. Dan semasa berpuasa, secara automatis badan ibu akan membuat perubahan terhadap metabolic adaptions hariannya untuk memastikan produksi susu tidak terganggu.

3. Walau bagaimanapun, ibu tetap perlu mengikuti diet dan tips-tips pemakanan.

4. Seperti makan nasi, ayam, ikan ataupun daging, sayur dan buah pada setiap kali waktu berbuka dan bersahur.

5. Elakkan pengambilan minuman berkafein seperti teh, nescafe dan kopi kerana kafein akan menyingkirkan zat yang sepatutnya diperlukan oleh tubuh (lebih-lebih lagi semasa bulan puasa).

6. Sediakan 2 liter air kosong dalam botol air dan minum sedikit demi sedikit bermula dari waktu berbuka sehingga waktu sahur.

7. Tambahkan dalam rutin Ibu untuk mengepam selama 20 minit sebelum masuk tidur dan 20 minit sebelum/selepas sahur.

8. Jadual mengepam semasa hari siang berlangsung seperti biasa (2-3 jam sekali).

9. Makan makanan milk booster seperti halba kini dipermudahkan dalam bentuk minuman dan makanan The Milk Story. Amalkan pengambilan air longan, kurma merah dan lobak putih.

10. Sekiranya ibu menyusu mengabaikan diet di atas berkemungkinan besar mereka akan mengalami waktu yang sukar untuk mengembalikan produksi susu ibu.

Lebih mudah jika bayi berusia lebih daripada 6 bulan kerana hidangan susu bayi boleh digantikan dengan makanan.

Bagaimanapun, pantau penghasilan susu harian anda semasa berpuasa. Sekiranya susu yang dipam setiap hari amat kurang berbanding apa yang bayi anda minum, Ibu dibolehkan untuk membuka puasa dan berusaha untuk meningkatkan kembali produksi susu ibu.

BACA: 4 Sebab Bayi Menangis, Penting Buat Ibu Bapa Untuk Tahu

BACA Lagi: Bayi Ini Baru Berusia 16 Bulan Tapi Sudah Boleh Membaca. Kami Turut Kagum

LIKE dan FOLLOW Vocket di Facebook serta Instagram


7 Orang Ibu Paling Berani Demi Kelangsungan Hidup Anak-Anak, Menurut UNICEF

Menurut pihak UNICEF, mereka selalu jumpa para ibu di berlainan tempat dan masa tetapi melakukan perkara yang sama, iaitu para ibu sanggup melakukan apa sahaja pengorbanan untuk anak-anak mereka. Jadi, kalau anda nak tahu inilah 7 orang ibu paling berani menurut UNICEF yang diketengahkan di blog mereka.

“Pada pagi serangan itu, kami larikan diri dengan bot dan pergi ke Chad. Saya hampir nak beranak dan waktu itu tak tahu pun kandungan saya adalah anak kembar. Saya perlu ke hospital untuk beranak. Saya betul-betul takut kehilangan mereka. Hari ini saya OK, dan apabila saya lihat anak kembar saya yang sihat ini, saya rasa dirahmati. Saya memang sangat takut kehilangan mereka,” Binta, Chad.

Naveen kematian suami selepas sekolah UN diletupkan di Gaza yang turut menyebabkan 3 anaknya cedera. Keutamaan Naveen kini adalah perihal kesihatan anak-anaknya kerana mereka telah melihat bagaimana ayah mereka meninggal dunia, keadaan orang yang cedera parah dan sebagainya.

Disebabkan itu semua mengganggu emosi psikologi anak-anaknya, Naveen telah mendapatkan sokongan psykososial daripada kaunselor yang bekerja dengan UNICEF iaitu The Palestinian Centre for Democracy and Conflict Resolution.

Anak Bimila berada di dalam runtuhan selepas gempa bumi berlaku di Nepal. Ia adalah satu situasi yang mengerikan bagi seorang ibu sampai dia tak ingat apa-apa melainkan wajah anaknya berdebu dan berwarna biru.

“I thought ‘Oh my God, we are all alive. If another earthquake happens, we will be OK, because we are safe now. The world can fall apart, but we are together’” Bimala.

Anaknya selamat berkat usaha Bimala dan suami cepat-cepat mengalihkan runtuhan tersebut dan mencari anaknya, Kris.

Amira dan ahli keluarganya (termasuk suami Amira) merupakan pelarian dari Homs, Syria. Mereka berjalan jauh berminggu-minggu melalui darat dan air untuk ke Jerman bagi mencari perlindungan.

“Bahagian yang paling menakutkan adalah ketika menyeberangi air. Kami tidurkan 3 anak-anak sebelum bot berlepas, dan jadikan badan kami sebagai pelindung antara anak-anak dan laut supaya mereka tidak dapat melihat air. Waktu itu kami perlu kawal emosi agar emosi takut itu tidak dirasai oleh anak-anak kami,” Amira.

Wanita dari Malawi ini disahkan ada HIV ketika dia dilahirkan. Kini, Martha telah menjadi ibu dan anaknya itu bebas HIV. Sejak Rahim dilahirkan, Martha mendapatkan rawatan untuk anaknya setiap hari dan melakukan ujian selepas Rahim berusia 6 minggu. Marha gembira dengan status anaknya itu yang bebas HIV.

“Saya sungguh teruja, gembira dia tidak membawa virus itu. Membesar sihat dan kuat. Dia gembira, peramah dan selesa dengan sesiapa sahaja.”…”Saya menggalakkan ibu-ibu yang saya jumpa, jika mereka positif HIV, ia bukanlah bermakna dunia telah berakhir, mereka boleh hidup lama.”

Anda boleh baca dua lagi kisah ibu yang berani di laman web UNICEF di sini.

Ibu-ibu kita juga tidak kurang hebat dan berani. Cuba kita lihat pengorbanan yang telah ibu lakukan sejak kita lahir sehingga besar begini. Ibu adalah seorang insan yang mulia. Begitu juga dengan bapa kita.

Sesungguhnya hargailah ibu bapa kita sewaktu mereka masih ada. Bukan sekadar menghantar wang sahaja, luangkan masa untuk mereka agar dapat mencipta lebih banyak moments indah bersama.

Peluk cium mereka dengan spontan tanpa teragak-agak. Pastinya ibu terkejut dengan tindakan mereka dan kita akan dapat lihat betapa indahnya senyuman ibu waktu itu.

Sayangi dan cintai ibu bapa. Mereka tiada pengganti di dunia ini. Priceless and limited edition.


Ibu Pejabat Avengers Dalam Endgame Rupanya Milik Syarikat China

Masih ingat ibu pejabat Avengers dalam filem Endgame? Rupanya pejabat berkenaan bukan sebuah studio tetapi milik sebuah syarikat daripada China.

Pada hari biasa, pejabat ini tidak didatangi oleh kapal angkasa dari luar. Marvel Studios menyewa pejabat Sany Heavy Industry Co kerana kawasannya yang luas dan sesuai untuk penggambaran Endgame.

Sany merupakanya pengeluar barangan heavy duty seperti kren, bulldozer, trak membancuh simen dan banyak lagi. Perkara berkenaan tertiris di laman Weibo selepas peminat setia Marvel di China menyatakan ibu pejabat Avengers adalah sangat mirip dengan pejabat Sany Heavy Industry Co di Georgia, Amerika Syarikat.

Perkara berkenaan tidak mahu dihebahkan oleh pihak Marvel tetapi ianya terlepas juga di pengetahuan media. Seorang wartawan China yang rapat dengan pelakon Paul Rudd telah mengesahkan perkara tersebut di Weibo dan mengatakan beliau turut berada di lokasi ketika penggambaran filem Endgame.

Ada yang rasa ianya sedikit lucu apabila mengetahui lokasi sebenar ibu pejabat Avengers bukanlah di sebuah makmal yang high tech tetapi hanya di sebuah kilang.

Yang penting, rekaan bangunan Sany ini cukup indah untuk dijadikan lokasi penggambaran Avengers. Bila lihat pejabat ini, teringat adegan makanan Ant-Man ditiup angin kapal angkasa milik Rocket Raccoon.


Workplace Gabungan Bisnes Dan Keseronokan Ini Milik GoDaddy

GoDaddy, sebuah syarikat penyedia teknologi terbesar di dunia yang khusus untuk perniagaan kecil telah membuka secara rasmi ibu pejabat GoDaddy Global Technology Center pada 7 Oktober 2014 di Tempe, Arizona, Amerika Syarikat. Fasiliti baru ini boleh menampung lebih dari 1,100 orang, termasuk jurutera, pembangun laman dan staf korporat bersama konsultan bisnes.

“This is a killer facility. It embodies our GoDaddy spirit which is energetic, innovative and passionate. It also supports our company culture and values to be extraordinary, own outcomes and join forces […] We are here to help our customers succeed and it all starts at our core, with our own employees. This environment is collaborative, fun, open and stimulating – exactly what fuels creativity for our customers, helps us attract top-tier talent and gives us a competitive advantage.”

Dengan keluasan 150,000 persegi dan bangunan 2 tingkat ini telah memuatkan kemudahan yang mesra buat pekerja GoDaddy. Antaranya ialah kawasan kecergasan, bilik loker, bilik yoga, pusat game, ruangan panjat dinding dlaaman, trek go-kart, stesen bertenang, basikal, gelanggang bola keranjang dan bola tampar di luar, dan padang bola sepak.

GoDaddy, sebuah syarikat yang dimulakan dengan idea mudah ini berkembang pesat sehingga bernilai billion dolar di peringkat global adalah contoh startup yang baik. Misi GoDaddy yang mengalihkan ekonomi global terhadap bisnes kecil dengan menguasakan orang ramai dengan pemikiran mudah dimulakan sesuatu bisnes itu telah berkhidmat kepada lebih 12 juta pelanggan di seluruh dunia. GoDaddy kini menawarkan produk dan sokongan di 42 pasaran, 44 mata wang dan 17 bahasa.

Maka, mari lihat ibu pejabat terbaru GoDaddy yang mengabungkan bisnes dan keseronokan yang membawa tema inovasi, kreativiti dan kerjasama yang menggalakkan ‘think big’ dan bergerak ke hadapan.

Oh ya! Jika anda masih belum ada pejabat sehebat ini, apa kata anda dekorasi bilik kerja anda dengan workstation yang menarik ini sebagai satu inspirasi dan dorongan dalam memiliki ‘awesome workplace’ di masa depan kelak: Workstation Mudah Alih Gaya Minimalis Dan Futuristik

Baca: 5 Ruang Kerja Yang Hebat Di Malaysia
Baca: 5 Lagi Dekorasi Pejabat Yang Mengagumkan Di Malaysia

Baca: Pejabat Baru Stesen TV BBC Di UK
Baca: Pejabat Baru Facebook Dibuka

Minat dengan dekorasi seindah ini? Ini ada 10 lagi ibu pejabat teknologi yang memiliki dekorasi yang mengagumkan sehingga buat anda mahu bekerja disitu: 10 Ibu Pejabat Syarikat Teknologi Yang Awesome

LIKE dan FOLLOW Vocket di Facebook serta Instagram


Demi Hadiri Di Hari Graduasi Saya Di England, Ibu Sanggup Meminjam Dengan Ceti

Ibu saya mungkin dia yang paling buruk. Tetapi dia ada.

Bulan Jun tahun 2000 saya menamatkan pengajian saya di University of Sheffield dengan Ijazah Sarjana Muda Kejuruteraan Elektrik.

Tak cemerlang. Biasa-biasa je. Second Class Lower. Masa tu syarat pinjaman boleh ubah MARA, kalau dapat Second Class Lower dah boleh convert jadi biasiswa penuh. Lega.

Dah habis belajar, tiba pula masa untuk berkonvo. Kalau tak silap saya, bulan Julai dah konvo.

Lepas konvo, tamatlah riwayat kehidupan saya di England selama 5 tahun.

2 tahun di Bath. 3 tahun di Sheffield. Selama di England, 5 kali saya berhari raya di sana.

Setelah mendapat tahu tarikh konvo, saya memaklumkan kepada ibu saya tarikh keramat berkenaan.

Terlalu gembira barangkali, dia terus kata dia akan ke Sheffield. Saya agak terkejut kerana keadaan keluarga kami selama-lamanya miskin. Mungkin kadang tu jatuh ke darjat fakir.

Ibu saya. Sepanjang hidupnya, dia hanya bekerja sebagai seorang kerani kaunter di pejabat pos. Dia tak pernah tahu bagaimana seorang jurutera belajar. Saya bawa dia ke makmal tempat saya habiskan masa seharian mempelajari bagaimana untuk menjadi seorang jurutera.

Saya pun tahu, hutang ibu saya keliling pinggang. Tak terbayang difikiran saya bagaimana caranya untuk ibu saya akan ke Sheffield.

Masa tu semua adik-beradik saya sedang belajar di institusi pengajian tinggi. Semua perlukan wang.

Pada suatu ketika, kami bertekak kerana terkeluar daripada mulut ibu saya bahawa dia akan meminjam dengan ceti untuk pembelian tiket kapal terbang apabila saya menanyakan di mana nak cari wang untuk ke England.

Selepas beberapa panggilan telefon dengan ibu saya, kami senyap seketika. Sambil saya hanya redha dengan ketentuan Ilahi bahawa ibu saya tidak akan hadir ke majlis konvo nanti.

Dalam hidup saya, inilah kali pertama saya konvo dan mengenali apa itu majlis konvo. Saya fikir, bukannya hal besar pun berkonvo ni. Beratur dan ambil sijil.

Satu hari, saya mendapat panggilan daripada ibu. Dia kata dia dah beli tiket ke England. Dia dah pinjam wang ceti. Saya dah game over. Dalam ria, ada duka dalam hati kerana ibu saya nekad sedemikian.

Ibu saya dijadualkan mendarat di Manchester Airport. Masa tu saya tak mahir selok belok Manchester Airport. Saya menanti ibu saya di Terminal 1 selama 2 jam. Dia tak kunjung tiba. Nombor kapalnya pun tak timbul-timbul.

Setelah yakin masa untuk ‘flight delay’ telah berlalu agak lama, saya mendapat tahu, bahawa penerbangan dari Kuala Lumpur hanya mendarat di Terminal 3.

Semasa mendapat tahu, Tuhan saja yang tahu perasaan saya pada wajtu itu. Saya berlari sekuat tenaga ke Terminal 3. Sambil dalam fikiran terbayang ke mana la ibu saya akan merayau di lapangan terbang yang begitu asing baginya tanpa handphone bagai.

Di Terminal 3, dari jauh saya nampak ibu saya ke hulu ke hilir menolak trolley mencari-cari saya. Dari jauh juga saya lihat, sebelah kakinya berbalut putih.

Rupa-rupanya luka dikakinya yang memborak akibat penyakit kencing manis belum sembuh. Jalannya yang agak terhencot-hencot, terhenti apabila nampak kelibat saya. Lega.

Dari Manchester, kami mengambil keretapi ke Sheffield. Dalam train, ibu saya nampak agak gelisah kerana dia sampai ke England dengan meminjam ceti dan saya tidak menyokong keputusannya.

Kami akan mengelak bercakap berkenaan bagaimana dia membeli tiket dan siapa yang membantu membelinya.

Sampai di rumah sewaan saya di Sheffield, saya merawat luka di tapak kaki ibu saya dan menukar balutan. Melihatkan luka di kakinya, saya melupakan isu ceti yang menghantui kami.

Apabila tiba hari konvo, ibu saya hanya mengenakan pakaian baju kurungnya yang sudah lusuh dan digunakannya ke pejabat. Ibu saya tiada baju baru untuk dilaram semasa hari konvo. Ibu saya tiada barang kemas untuk dihias dirinya.

Apa yang ibu saya adalah senyuman kepuasan kerana dia telah sampai ke Octagon Hall untuk melihat saya menerima segulung ijazah.

Ibu saya. Latifa Bee bt Mohd Hussain. Kerani Pejabat Pos dari umur 18 tahun hingga akhir hayatnya pada umur 56 tahun. Ibu tunggal. Miskin. Anak 5. Pada tahun 2000, dia ke England dan mengenakan jubah konvo seorang jurutera.

Dalam dewan, setelah semua hadirin memenuhi ruang, saya terperasan bahawa semua keluarga kawan-kawan saya turut hadir. Sama ada ibu, bapa atau sanak-saudara, mereka datang dari Malaysia untuk menyaksikan majlis konvo ini.

Pada ketika itu, saya rasa bersyukur sangat kerana ibu saya juga ada di sisi saya pada hari yang bersejarah ini. Mungkin dia yang paling buruk. Tetapi dia ada.

Selepas menghantar ibu saya pulang ke Malaysia, Allah telah mengilhamkan kepada saya betapa azabnya ibu saya dalam perjalannya menyaksikan saya menerima segulung ijazah.

Ibu menangis pada 3 keadaan. Pertama menangis gembira. Kedua menangis sedih. Ketiga menangis kecewa. Ubahlah dirimu apabila ibumu menangis kecewa. Kerana pada masa dia menangis kecewa itu, dia sedang berputus asa untuk menjadi ibumu.

Berhutang dengan ceti. Berjalan dengan luka di kaki. Tiada wang saku. Tiada sesi photografi studio dengan saya memegang segulung ijazah. Kami tak mampu. Hanya photo-photo amatur menjadi kenangan.

Selepas mengucapkan selamat tinggal, saya menangis sendiri. Betapa besarnya kasih sayang seorang ibu. Layaklah jika Nabi saw menyebutnya 3 kali untuk dikasihi selepas Allah dan Rasul.

Sepanjang hidupnya, banyak kekurangan atas dirinya. Tak kurang juga yang menghina. Jarang dia bahagia.

Semoga Allah swt mengasihinya seperti mana dia mengasihani saya daripada dalam kandungan sehingga ke akhir hayatnya.

Baca lagi: 3 Luahan Hati Yang Akan Buat Anda Mahu Telefon Ibu Ayah Sekarang


Ibu Saudara Kongsi Kisah Sebenar Di Sebalik Makam Upin Ipin Yang Tular

Selepas tularnya video wujudnya makam watak popular Upin & Ipin di Indonesia, seorang wanita dikenali sebagai Limiyadin telah tampil untuk bercerita kisah sebenar di sebalik kewujudan makam tersebut.

Limiyadin berkata makam yang dinamakan sempena karakter kartun Malaysia tersebut tiada kena mengena dengan siri tersebut, lapor Suara.com, semalam.

Limiyadin yang merupakan ibu saudara kanak-kanak tersebut berkata, keluarganya menamakan semula makam itu sekitar tahun 2000 selepas selesai kerja baik pulih.

“Jadi sekitar tahun itu, kami memperbaiki makam ini dan kedua orang tuanya tidak tahu memberikan nama apa. Salah seorang ahli keluarga memberikan idea untuk menamakan makam ini Upin Ipin,” ujarnya.

Dua kanak-kanak itu juga bukanlah kembar seperti yang dilaporkan sebaliknya abang dan adik yang meninggal dunia ketika kecil akibat penyakit misteri. Tarikh yang tertulis pada makam tersebut adalah tarikh kematian dua kanak-kanak tersebut.

Sebelum ini, Pengarah Urusan Les’ Copaque Production Sdn Bhd, Hj Burhan Radzi terkejut dengan berita itu dan berkata Upin & Ipin masih ‘sihat’ dan peminat Upin & Ipin tidak perlu bimbang kerana Upin Ipin akan kembali bersama rakan-rakan dalam musim baharu.

Tambahnya, musim baru ini akan lebih menarik dan standard animasi telah banyak bertambah baik. Pihak Les’ Copaque juga menegaskan setiap watak yang ada dalam siri Upin & Ipin tidak berkaitan dengan mana-mana individu yang masih hidup atau sudah tiada.

Maka terjawab sudah ‘misteri’ makan upin ipin di Indonesia. Baca pautan di bawah mengapa Upin & Ipin kekal jadi animasi popular di Malaysia dan Indonesia.

10 Sebab Kenapa Upin & Ipin Kekal Menjadi Animasi Popular Di Malaysia

Ketua Suruhanjaya Penyiaran Indonesia Dakwa Upin & Ipin Adalah ‘Alat’ Propaganda Dari Malaysia

Netizen Indonesia Dakwa Jumpa Kubur Upin & Ipin, Ini Respon Pengasas Les’ Copaque


Ibu Sedih Selepas Anak Mengadu Kena ‘Pulau’ Di Sekolah Kerana Tidak Fasih Berbahasa Melayu

Seorang pelajar sekolah rendah baru-baru ini tular di laman media sosial TikTok selepas mengadu sedih kepada ibunya kerana tidak mempunyai kawan disebabkan dia bercakap menggunakan bahasa Inggeris.

Ibu gadis itu, Farahani, baru-baru ini berkongsi video di TikTok yang mendokumentasikan permasalahan anak perempuannya di sekolah.

Video itu dimulakan dengan memperlihatkan bagaimana anak perempuannya merasa teruja dan tidak sabar untuk memulakan sesi persekolahan pada tahun ini.

Bagaimanapun, video itu bertukar suram apabila ia menunjukkan gadis itu pulang ke rumah dalam keadaan menangis, di mana kanak-kanak itu memberitahu ibunya bahawa tiada siapa yang mahu berkawan dengannya kerana dia bercakap menggunakan bahasa Inggeris.

Dalam klip itu, Farahani mengaku bahawa anak perempuannya tidak begitu mahir berbahasa Melayu. Dia juga menyalahkan dirinya sendiri kerana anak perempuannya berada dalam situasi ‘dipulau’ okeh rakan sekelas.

Dalam video yang lain, Farahani menyiarkan video susulan yang menjawab komen salah seorang daripada pengguna TikTok yang mendakwa sebagai salah seorang senior anak perempuannya di sekolah.

Menurut netizen terbabit, dia menyatakan bahawa anak perempuan Farahani sering bersendirian semasa waktu rehat.

Farahani dengan sebak menyatakan rasa bersalah terhadap situasi anak perempuannya dan meminta empati daripada mereka yang menuduhnya berbangga tentang kemahiran bahasa Inggeris anak perempuannya kerana itu bukan tujuan asal video itu dibuat.

Sebaliknya, dia menjelaskan bahawa dia memuat naik video terbabit untuk dijadikan pengajaran kepada ibu bapa dan keluarga lain tentang kepentingan mempelajari bahasa ibunda.

Dibahagian komen, netizen terus memberi semangat kepada anaknya agar tidak berputus asa. Selain itu, ada juga yang mencadangkan kepadanya agar menghantar anaknya ke kelas Bahasa Melayu.


5 Barangan Dapur Yang Mudahkan Kerja Suri Rumah Dengan Harga Di Bawah RM10

Sejak platform laman Shopee dan Lazada diperkenalkan, dapat dilihat pelbagai barangan ditawarkan khusus buat kesemua golongan. Menariknya, barangan-barangan kelengkapan ini ditawarkan dengan harga tidak masuk akal di mana anda boleh mendapat sejumlah besar barangan dengan harga yang rendah dan berbaloi.

Pada kali ini, kami ingin kongsikan kepada anda 5 barangan dapur yang pastinya bakal memudahkan suri rumah dengan harga penawaran di bawah RM10 sahaja. Buat para suami, pastinya si isteri gembira dengan kelengkapan barangan dapur ini. Berikut merupakan antara barangan yang boleh anda dapatkan sempena jualan 12.12 ini.

Para isteri semestinya mahukan dapur yang teratur dan bersih. Dengan adanya tempat simpanan plastik sampah, pastinya lebih mudah untuk dicapai bagi menggantikan plastik di tong sampah. Klik di sini untuk mendapatkannya dengan harga serendah RM6.38.

Membincangkan soal dapur pastinya banyak barangan elektrik tersedia. Ditambah pula dengan trend kini dengan adanya air fryer, pembuat roti dan sebagainya pastinya jumlah bilangan wayar juga bertambah.

Dalam usaha untuk membuatkan keadaan dapur tampak lebih kemas dan teratur, pastinya lebih mudah dengan ada penyangkut wayar atau wall mount hook ini. Dengan harga serendah RM1.80, masalah wayar berselirat anda sudah dapat diselesaikan.

Dalam usaha orang ramai kini untuk menjaga kesihatan, pastinya pengambilan minyak yang rendah antara yang diutamakan. Buat mereka yang kerap memasak serta mahu memudahkan kerja gorengan ayam, anda boleh menggunakan alatan ini dimana anda boleh kepit dan tapis minyak daripada ayam secara serentak. Menarik bukan?

Alatan ini sedia untuk didapatkan dengan harga serendah RM3.46 sahaja. Anda boleh klik di sini untuk mendapatkannya.

Pernahkah anda alami di mana sos sukar untuk dituang daripada botol? Kini masalah ini tidak lagi dengan adanya sauce pump ini. Hanya perlu masukkan pada botol sos anda, kemudian boleh terus pam untuk mengeluarkan sos. Serius memudahkan! Barangan berbaloi ini sedia untuk didapatkan dengan harga serendah RM5.50 sahaja.

Kami yakin ramai suri rumah yang mengalami masalah ini di mana makanan yang tersedia dalam paket susah untuk disimpan tanpa terdedah. Menggunakan alatan ini, para suri rumah atau mereka yang kerap memasak tidak lagi perlu risau paket makanan yang sudah dibuka terdedah.

Menariknya, klip ini turut mempunyai penutup dan boleh dibuka untuk dituang sewaktu ingin menggunakannya. Klip berbaloi ini sedia untuk didapatkan dengan harga RM3.99 sahaja.

Kongsikan bersama kami sekiranya terdapat beberapa barangan lain yang ada rasakan dapat membantu para suri rumah di rumah. Apa tunggu lagi? Ayuh dapatkannya bagi memudahkan urusan harian.

Lihat juga beberapa jualan hebat yang ditawarkan sempena 12.12 yang berlangsung pada hari ini. Klik pautan di bawah untuk mengetahuinya.

Sempena Jualan Hebat 12.12, ‘Rewards’ Diri Anda Dengan Barangan Berguna Ini

Racun TikTok Kembali, 10 Barangan ‘Must Buy’ Yang Berbaloi Anda Miliki Sempena Jualan 11.11


‘Ibu, Ibu Superman Saya’, Kata Anak OKU Selepas Dibuli Bapa Orang Lain

Sebelum Irfan beraksi di Kejohanan Taekwondo Kelantan baru-baru ini saya memang berdebar-debar, rama-rama pun banyak sangat dalam perut, beberapa kali ke toilet. Kalau tak fikir yang merepek-repek bukan mak mak dah namanya.

“Balancing Irfan nanti macam mana? Orang lain tangan dua.”

“Irfan nak defend nanti macam mana dengan tangan satu, nanti cedera teruk lagu mana.”

“macam mana…macam mana…macam mana…risau..risau…risau…”

Segala macam dalam kepala saya waktu itu, sudah semestinyalah saya cool saja di depan Irfan. Dalam hati Tuhan saja yang tahu.

Apabila Irfan mula beraksi di gelanggang segala memori lama mula datang kembali. Mek Zurots biasalah…lap ayaq mata sambil melayan emosi.

Hari pertama darjah satu Irfan ditendang di depan saya kerana pelajar tersebut tidak benarkan Irfan beratur di hadapannya. Ibu? Meleleh air mata tanpa sedar melihat situasi sedemikian di saat kita sebagai ibu sangat teruja melihat anak masuk darjah satu. Saya tiada pilihan lain, mohon bantuan cikgu kelas tengok-tengokkan Irfan.

Ada sekali di dalam van sekolah Irfan dibuli, kepala Irfan ditekup dengan plastik oleh pelajar di tempat duduk belakang. Hampir lemas Irfan. Refleksi.

Terus Irfan ketuk kepala budak tu untuk lepaskan diri, luka sedikit. Kecoh dibuatnya sehingga bapa pelajar tersebut pergi ke kelas Irfan dan marah-marah di hadapan semua orang di dalam kelas. Itu pun saya tahu setelah saya perhatikan Irfan murung sahaja sehari dua. Irfan tak cerita.

Saya mengambil keputusan untuk mengambil Irfan dari sekolah (selalunya Irfan naik van dan terus ke rumah pengasuh) dan bawa Irfan makan tengahari, kami berdua sahaja. Kami berdua bersembang hal-hal biasa ibu dan anak. Apabila saya lihat Irfan agak selesa saya mula masuk jarum, barulah Irfan ceritakan hal sebenar.

Keesokan paginya saya berbual dengan pemandu van, Mrs Chan. Menurut beliau pelajar tersebut memang nakal dan sukar dikawal. Mrs Chan cakap, “Padan muka itu budak kena sama Irfan.” Gelak besar saya.

Tengaharinya saya tunggu di ruang parking dan berjumpa dengan bapa pelajar tersebut. Saya memohon maaf kerana Irfan menyebabkan anaknya luka di dahi.

Kemudian di hadapan beliau saya bertanya anaknya, “Boleh adik cerita pada auntie dan ayah kenapa jadi macam ni?”. “Saya kacau Irfan dulu auntie. Saya tutup kepala dia dengan plastik. Saya sorry auntie.” Terkejut bapa pelajar tersebut. Macam nak terkam anaknya masa tu juga. Saya dah susah hati.

“Encik tak apa, jangan marah-marah, ini hal budak-budak saja. Cuma saya rasa tak manis Encik pergi marah-marah di kelas. Encik tengok ini Irfan, badan kecil saja, tangan pun ada satu saja. Macam mana mau buli orang.” Memang sangat-sangatlah terkejutnya reaksi wajah bapa pelajar tersebut apabila saya tunjukkan tangan Irfan. Saya rasa beliau tidak perasan waktu beliau naik angin di kelas.

Terus beliau memohon maaf dari saya dan Irfan, “Aiyo! Aiyo! Itu macam ka. Sorry adik. Sorry adik. Sorry ya adik.” “Tak apa Encik. Adik, nanti kawan baik-baik sama Irfan ya. Adik jagakan Irfan untuk auntie ya.”

Selepas itu semuanya dalam hati ada taman macam cerita dalam drama Melayu. Hehehe… Alhamdulillah. Irfan peluk saya selepas Encik itu dan anaknya berlalu. “Ibu, ibu tau dak, ibu ni Superman orang.” Lap ayaq mata lagi Mek Zurots. Terima kasih di atas rasa itu anak.

Banyak lagi memori air mata dalam membesarkan anak istimewa ini sebenarnya. Perlahan-lahan saya kongsi nanti.

Di Malaysia tahap kesedaran masyarakat terhadap golongan istimewa ini masih jauh ketinggalan. Sikap skeptikal masyarakat terhadap golongan istimewa masih tinggi.

Sebagai ahli masyarakat, jika anak-anak kita tidak dapat kutip nilai untuk merai golongan istimewa sebagai ahli masyarakat di sekolah, kita sebagai ibu bapa perlu melakukannya di rumah atau di mana sahaja, menyampaikan mesej yang betul. Bukannya menyisihkan golongan istimewa ini dan memandangnya dengan jijik. Beri peluang sama rata.

Contoh paling mudah, kemudahan untuk golongan OKU yang sering disalah guna ialah ruang parking kereta. Jika tidak disalah guna, diletakkan kon siap berantai lagi, ada kemudahan tetapi menyusahkan golongan OKU untuk pindahkan kon berantai sebelum nak parking.

Saya ke pejabat sebuah agensi kerajaan Kota Bharu baru-baru ini, hanya ada satu petak untuk OKU dan kebanyakan petak parking lain diletakkan kon, untuk bos-bos katanya. Bukankah agensi ini kebanyakan pelanggannya golongan OKU, mungkin boleh reserve lebih sedikit ruang parking untuk pelanggan.

Di kebanyakan sekolah pula kemudahan tandas untuk golongan OKU jarang diambil kira jika tiada kelas pendidikan khas di sekolah tersebut. Jika ada kelas pendidikan khas di sekolah, tandas OKU kebanyakannya di dalam kelas pendidikan khas. Anak-anak OKU yang berada di aliran perdana tetap menghadapi kesukaran dan tidak dapat menggunakannya.

Terima kasih Sir Yee di atas kepercayaan kepada Irfan dan membenarkan Irfan bertanding di kalangan anak-anak lain yang cukup anggota.

Terima kasih semua ibu bapa yang membenarkan anak-anak anda berkawan dengan anak-anak istimewa.

Perjalanan rakyat Malaysia masih jauh berkaitan golongan OKU.

Video Irfan di Kejohanan Taekwondo Kelantan 2016 di USM Kubang Kerian:

Terharu Ibu tengok Irfan di arena tadi. Tanpa sedar meleleh juga air mata ibu.
Mek Zurots memang biduanita ayaq mata. Heee…

Ibu, Abah, Dina, Irsyad dan Adik bangga dengan Irfan.
Walaupun Irfan kalah mata, tetapi pada Ibu awal-awal lagi Irfan dah menang.

Sekali lagi ibu pun tak tahu di mana Irfan kutip keberanian dan keyakinan sebegini.

Tahun depan kita cuba lagi.
Ini pendedahan pertama untuk Irfan.

Friends,
Di dalam video ini adalah anakanda Irfan yang memakai bekung merah.
Bagi rakan-rakan baru, Irfan dilahirkan dengan tangan kiri pada paras siku sahaja, tangan satu.

Semoga video ini memberi inspirasi buat adik-adik dan ibu bapa yang punya anak istimewa.

Salam Sayang Dari Kami Sekeluarga.
HUSM Kubang Krian
Kami masih di sini mahu memberi sokongan pada rakan-rakan Irfan yang berjiwa besar dan sentiasa bersama Irfan.

Mohd Hadzrami
Khairi Ridzuan Ams
Khoo Chai
Amera Husna

Posted by Azura Abdullah on Saturday, May 14, 2016


Kisah Pasca Banjir Ibu Tunggal Dan Anaknya Ini Sangat Menyentuh Hati Dan Penuh Pengajaran

Nota Editor : Kisah penuh pengajaran ini asalnya diterbitkan di fb wall Muhammad Rusydi, seorang guru dan penulis di Rusydee Artz. Kami menerbitkan semula di The Vocket dengan keizinan beliau. Semoga anda mendapat manfaat dari tulisan beliau di bawah.

Seorang ibu tunggal bersama empat orang anaknya duduk di hadapan tapak rumahnya. Dengan beg sandang di belakangnya.

Rumahnya sudah roboh. Ranap dibawa arus deras. Tinggal kerangka dan tiang-tiang saja. Lumpur memenuhi laman rumah, menyelaputi sisa-sisa peninggalan rumah.

Anaknya yang berumur 8 tahun bertanya, “Ibu, kita nak tinggal di mana lepas ni?”

Ibunya cuma tersenyum. “Di sinilah. Di bawah khemah. Bezanya, setiap malam kita akan berbaring sambil tengok langit Allah yang sangat indah.”

Anaknya yang lain mencelah, “Tapi, nanti banyak nyamuk.”

Ibunya senyum lagi. “Tak mengapa. Ibu boleh pasang ubat nyamuk dan penyet-penyet nyamuk tu kalau mereka sampai hati gigit anak-anak ibu ni.”

Anaknya yang lain pula bertanya, “Kenapa ibu tak nampak sedih?”

Ibunya menghamparkan tikar sumbangan orang ramai. Mengajak anak-anaknya duduk. “Selepas musibah yang datang ini, ada banyak benda yang buat ibu gembira;

Pertama sekali, kita sekeluarga masih bersama. Tak terpisah. Semua selamat. Hilang harta, boleh dicari. Hilang ahli keluarga, tiada ganti.

Kedua, solat. Anak-anak ibu semua dengar cakap ibu, tak tinggalkan solat walaupun dalam keadaan darurat.

Ketiga, ramai sukarelawan datang bantu dan beri sumbangan. Anak-anak ibu tak berlapar dan dapat selimut. Tak kesejukan. Gembira sangat dapat merasa air bersih dan sesuap nasi.

Keempat, kesihatan. Ibu masih sihat dan kuat untuk jaga anak-anak ibu.”

Anak sulungnya yang berumur 11 tahun bertanya : “Kenapa Allah buat kita macam ni, ibu? Tak kesiankah pada kita? Kita bukan orang kaya. Rumah pun rumah papan saja.”

Ibunya senyum. “Allah sedang mendidik, sayang. Didikan Allah tidak sama dengan didikan manusia. Didikan tentang sabar dan syukur. Sesuatu perkara itu kadang-kadang dapat menimbulkan kesedihan bila dilihat dari satu sudut, tapi dapat menimbulkan kegembiraan bila dilihat dari sudut yang lain.

Sabar adalah pengimbang pada kesedihan. Syukur adalah pengimbang pada kegembiraan. Sedih memang sedih hilang tempat tinggal, tapi cuba fikir jauh ke depan. Fikir yang Allah sudah siap ganti rumah itu dengan mahligai di Syurga, happy tak?

Allah berfirman yang bermaksud, “Sesungguhnya orang-orang yang bersabar sahaja yang akan disempurnakan pahala mereka dengan tidak terkira.” ( QS Az-Zumar ayat 10 )

Setiap ujian, ada tempoh waktu tamat. Setiap kertas peperiksaan ada tempoh masa menjawabnya. Ini ujian kita, bukannya tidak akan berakhir. Ada penamatnya. Mari kita bersyukur dengan ujian ini. Syukur sebab kita bertuah dipilih Allah. Orang yang tidak diuji, dia takkan sedar kelemahan imannya.

Allah berfirman, “Apa gunanya Allah menyeksa kamu sekiranya kamu bersyukur serta kamu beriman.” ( QS An-Nisa’ ayat 147 )

Jika kita bersyukur, Allah tambahkan lagi nikmat-Nya kepada kita. Insya-Allah. Anak-anak ibu sayang, dunia ini tak ada yang milik kita. Semua milik Dia. Hatta ibu sekalipun, milik Dia. Anak-anak ibu ini pun, milik Dia.”

Anaknya yang 8 tahun tadi bersuara lagi : “Tapi, sekolah…kita dah tak ada baju sekolah nak pakai. Dah tak ada duit bayar yuran sekolah.”

“Kenapa ibu senyum?” Anak-anaknya hairan melihat telatah ibunya.

“Cuba teka apa yang berada dalam beg ibu ni? Sejak hari pertama banjir, beg inilah yang ibu bawa ke mana-mana.”

Ibu itu membuka beg di hadapan anak-anak. Anak-anaknya terkejut tapi gembira tak terkata. Melompat-lompat mereka gembira.

“Baju sekolah!” “Eh, ada Al-Quran kita sekali!”

Yup. Ibu itu menyelamatkan baju-baju sekolah anak-anaknya bila air naik. Dicapainya Al-Quran milik anak-anaknya. Ditinggalkan benda-benda lain.

“Kasut saja tak ada. Tak mengapa. Nanti adalah tu rezeki lepas ini. Lepas ni, hari-hari kena baca Al-Quran depan ibu ya.”

Anak-anaknya memeluk ibu tersayang. Anak sulung bersuara, “Ibu, nak nyanyi satu lagu kat ibu, boleh?”

Ibunya mengangguk mempersilakan. Tersenyum riang. Keempat-empat adik beradik berdiri di hadapan ibu mereka. Nyanyi sama-sama.

Ibu.. akuuuuuuuuuu cinta padamuuuuuuu, walau tiada lagi, hijau bumi, masih terabadi

Ibuuuuu akuuuuuuuuu cinta padamuuuuuuuu
Ibuuuuu akuuuuuuuuu cinta padamuuuuuuu
biarpun bintang jatuh, langit gugur, hingga ujung waktuuu”


Perlawanan Bola Sepak International Champions Cup 2017 Sedia Untuk Ditonton Di Hypp TV

Berita baik buat semua pelanggan HyppTV, bersempena dengan jelajah pra musim pasukan elit Eropah, HyppTV dengan sukacitanya telah menyediakan beberapa perlawanan menarik khusus buat tontonan para pelanggan.

Perlawanan yang kami maksudkan adalah International Champions Cup 2017 dimana beberapa pasukan terlibat seperti AC Milan, Chelsea, Bayern Munchen, Juventus, Paris Saint Germain dan Inter Milan. Kesemua perlawanan ini boleh ditonton di HyppSports 3 HD di saluran 703. Akhirnya terubat juga rindu sementara menantikan musim terbaru yang bakal bermula bulan hadapan.

Selain itu, Pihak TM turut mengadakan gathering khusus buat peminat pasukan Chelsea dan Inter Milan dimana kedua-dua pasukan ini bakal bertemu pada 29 Julai 2017.

Buat anda yang berada di sekitar Shah Alam, event antara yang dapat anda sertai. Gathering ini akan berlangsung di Restoran Hakim Section 7, Shah Alam bermula jam 7.30 malam. Mungkin inilah masa yang terbaik untuk anda mengenali lebih ramai ahli peminat kelab kesukaan anda sambil memeriahkan majlis yang dianjurkan TM.


Idamkan Rekaan Rumah Yang Memukau, Ini Sebab Utama Anda Perlu Terjah Ke REX Expo

Setiap kali pulang ke rumah setelah penat bekerja pastinya ingin melihat rumah yang bersih, kemas dan cantik. Bayangkan rumah anda hadir dengan rekaan dan dekorasi persis seperti di hotel, semestinya anda akan berasa selesa dan tidak mahu tinggalkan rumah.

Tipulah jika anda tidak pernah mengimpikan untuk memiliki sebuah rumah yang ketengahkan rekaan seperti minimalist, rusty, industrial dan pelbagai lagi jenis rekaan ‘awesome’.

Jangan biarkan impian anda hanya tinggal impian. Inilah saatnya anda realisasikan impian anda untuk mengubah dekorasi rumah anda dengan mendapatkan bantuan daripada mereka yang profesional. Mesti anda tertanya-tanya bagaimana ingin mendapatkan bantuan pakar pengubahsuaian ini, bukan?

Tidak lama lagi, ekspo pengubahsuaian premier dan terbesar, REX Renovation Expo akan dianjurkan pada 21 hingga 23 Februari 2020 bermula pada jam 11 pagi hingga 9 malam di Kuala Lumpur Convention Centre (KLCC).

Dengar sahaja sudah buatkan anda teruja, bukan? Kami senaraikan beberapa sebab anda harus berkunjung ke Rex Renovation Expo di bawah ini.

Untuk pengetahuan anda, terdapat lebih dari 500 booths yang akan memberikan anda perundingan secara percuma mengenai reka bentuk dalaman dan perkhidmatan pengubahsuaian profesional dan pelbagai barangan berjenama akan ada di sini.

Tidak percaya? Anda boleh berjumpa dan berunding dengan pereka dalaman yang akan memberikan anda panduan memilih lampu yang tepat di Avalon Lighting ataupun anda boleh ke Legend Kitchen untuk rekaan dapur yang lebih teratur.

Selain itu, setiap rumah tidak lengkap jika tidak mempunyai perabot. Andai kata anda inginkan perabot berasaskan kayu, anda boleh ke booth Holz kerana Holz memang terkenal dengan kualiti perabotnya.

Malah, andai kata anda mencari cermin rumah pula anda boleh pertimbangkan untuk lihat ketahanan cermin di Optima. Sebenarnya banyak lagi jenama dan speciality yang akan berada di ekspo ini dan yang dinyatakan diatas hanyalah sebahagian sahaja.

Semestinya anda sudah berasa teruja akan perkhabaran berita ini. Jangan risau kerana kemasukan ke ekspo ini adalah percuma dan anda berpeluang untuk menang hadiah.

Para pengunjung hanya perlu mendaftar dan berpeluang untuk memenangi vouchers bernilai RM600. Tidak cukup dengan itu, anda mungkin bertuah memenangi hadiah bernilai RM10,000 dalam cabutan bertuah.

Selain itu, anda turut berpeluang menang RM30,000 vouchers, 60 inci LED TV dan barangan eletrik berjenama jika berbelanja ketika ekspo ini. Apa kata, anda sertai juga pertandingan di Facebook dengan tekan like, kongsi dan tag post untuk menangi microwave jenama Sharp secara percuma.

Ini merupakan peluang keemasan anda untuk mendapatkan rekaan dan dekorasi rumah impian anda. Mana tahu, sebelum Hari Raya Aidilfitri rumah anda sudah berwajah baru.

Di bawah ini kami senaraikan beberapa artikel berkaitan rekaan yang mungkin mencetuskan idea buat anda mulakan misi mengubahsuai rumah anda.

Lihat Rekaan Konsep Hostel Persis ‘Hotel 5 Bintang’ Di Universiti Sains Malaysia

Lihat Rekaan Hotel The Ritz-Carlton Di Langkawi Yang Unik dan Elegan

Lihat Bagaimana Rumah Teres Ini Diubahsuai Dengan Rekaan Minimalis

Lihat ‘Makeover’ Rumah Apartment Selangorku Dengan Rekaan Minimalis Dan Sentuhan Warna Hijau


43 Idea Bina Alat Mainan Dari Kadbod Untuk Anak-Anak

Kanak-kanak masa kini begitu terpesona dengan gajet-gajet canggih seperti tablet, ipad, dan handheld games. Tidak cukup dengan itu, mereka akan menghabiskan masa menonton televisyen. Ya, kebanyakan masa mereka terperap di rumah sahaja dan statik aka tidak aktif. Berbeza dengan kanak-kanak yang membesar sekitar tahun 80-an dan 90-an. Zaman kanak-kanak ditempuhi dengan pelbagai adventure dan penerokaan. Rasa ingin tahu begitu tinggi sehingga berani mencuba pelbagai perkara. Itulah yang membentuk diri mereka menjadi lebih kuat dan kental apabila menghadapi cabaran. Berbeza dengan kanak-kanak masa kini yang kelihatan begitu rapuh emosinya dan mahu cara mudah sahaja.

Ironinya pula, kanak-kanak yang membesar sekitar tahun 80-an dan 90-an adalah ibu bapa muda buat kanak-kanak masa kini. Jadi, apa kata ibu bapa muda ini meluangkan masa untuk melakukan sesuatu yang kreatif dan adventure bersama anak-anak seperti waktu mereka kecil dulu. Contohnya seperti gambar-gambar alat mainan di bawah ini. Ia dibina dari kadbod-kadbod terpakai. Selain dapat bersama anak-anak, ia akan turut mengasah kreativiti dan imaginasi si anak.

Moga ini boleh dijadikan idea untuk aktiviti anda bersama anak-anak. Jika tiada masa sebagai alasan, sesungguhnya anda dalam kerugian kerana terlepas mencipta memori indah bersama anak-anak yang makin membesar ini.

LIKE dan FOLLOW Vocket di Facebook serta Instagram


Idea Beli Kereta Pertama Tanpa Perlu Hutang Bank

Kenapa perlu kereta baru dan mewah sedangkan kereta terpakai pun mampu sampai ke tempat yang hendak dituju?

Tak boleh ke beli kereta secara tunai tanpa berhutang dengan bank?

Tidakkah kau orang terfikir, bagaimana kau orang mampu bayar ansuran bulanan dan ditambah dengan kos minyak lagi. Sedangkan gaji orang kau orang ciput je.

Mesti dok berkerut-kerut kening fikir tu kan.

Pihak bank pun tahu kau orang mampu membayar ansuran setiap bulan. Sebab tu lah diorang boleh luluskan pembiayaan kereta kau orang. Cuma, kau orang je yang tak berapa pandai uruskan kewangan sendiri.

Kau orang pasti akan berusaha untuk membayar ansuran kereta setiap bulan walau apa keadaan sekalipun kan?

Sebabnya kau orang risau bank akan tarik kereta tu. Secara tak langsung, kau orang akan simpan wang untuk membayar ansuran kereta tersebut.

Sanggupkah kau orang membayar RM600 sebulan selama 9 tahun. Lepas tu tak dapat apa-apa? Kecuali besi buruk?

DSR (Debt Service Ratio) dah barai. Pembiayaan perumahan tak mampu nak buat disebabkan pembiayaan kereta tersebut. Jadi, kenalah tunggu selepas habis bayar kereta selama 9 tahun.

Lepastu, barulah nak kumpul duit deposit untuk beli rumah. Tengok-tengok harga rumah dah tak masuk akal. Lantas, baru nak rasa menyesal. Bak kata pepatah “Menyesal dahulu pendapatan, menyesal kemudian tidak berguna”. Masa tu, menangis air mata darah sekalipun dah tak bermakna.

Mesti masa tu, kau orang rasa nak putar masa kan, nak kembalikan semula 9 tahun yang telah berlalu. Untuk apa? Untuk betulkan kesilapan yang kau orang dah buat.

Yang masih belajar ataupun yang masih meniti usia muda, janganlah jadi macam golongan di atas. Sanggup berhutang selama 9 tahun hanya untuk mendapatkan sebuah kereta. Jangan ulangi kesilapan mereka.

Sebelum nak beli kereta, kau orang mestilah dah ada bajet berapa kau orang boleh bayar ansuran bulanan kan?

Katakan kau orang buat kira-kira. Lepas tu mampu bayar dalam RM600 sebulan dan campur kos berkaitan seperti minyak kereta, kos parking, tol, servis, jumlahnya mungkin dalam RM1000.

Jika kau orang kumpul RM1000 dalam Tabung Haji selama 2 tahun dengan dividen 6.3%, kau orang akan dapat RM25,500 dan jika disimpan dalam ASB dividen dengan 7.25%, kau orang akan dapat 25,800.

Dah ada simpanan RM25K++ tu, belilah kereta terpakai secara tunai. Langsung tiada hutang dengan bank kan. Banyak kereta terpakai tempatan yang masih elok walaupun ia terpakai. Percayalah.

Jadi, berkorban saja dalam tempoh 2-3 tahun untuk hidup di bawah kemampuan. Misalnya, tumpang kawan, naik motosikal ke tempat kerja atau guna pengangkutan awam. Kalau tumpang kawan tu, jangan pulak buat-buat lupa bagi duit minyak.

Berhujan panas, awek rejek sebab tak ada kereta tu biasalah. Lumrah kehidupan. Kakaka.

Apa salahnya hidup tanpa kereta selama 2-3 tahun daripada berhutang selama 9 tahun sampai tak boleh nak beli rumah.

Bayar ansuran kereta RM600 sebulan, bergelut kerja tetapi menyewa rumah.

Membayar ansuran bulanan apartment yang bernilai RM120K sebanyak RM600 sebulan. Kemudian, sewakan per bilik (3 bilik) RM400+RM300+RM300 = RM1000. Untung lagi RM400.

Ada lebihan RM400 sebulan bolehlah kumpul duit untuk beli kereta terpakai tempatan secara tunai ataupun buat ansuran kereta Axia.
Rumah dapat. Kereta pun dapat. Hati pun senang.

Orang ada 13 hartanah baru berani nak beli kereta. Kau orang baru kerja dapat gaji RM1300 pun dah teringin nak beli Honda City. Besar betul kemahuan tu. Yelah kan Reward yourself.

Ingat, membeli kereta secara hutang adalah jenayah terbesar dalam pengurusan kewangan.

Otak kena bijak. Takkan semua benda nak kena orang suap ilmu ke kau orang. Kau hidup 24 jam tapi tak dapat ilmu baru amatlah mendukacitakan.

Baiki kewangan dulu. Mindset kena power. Kena disiplin kawal kewangan. Ini tidak, nampak sale 70% dah menggelupur tak tahan.

Berkawanlah dengan orang yang banyak berfikir daripada orang yang banyak berbelanja untuk kemahuan. Banyak membaca. Jangan malas. Cuba campur perisa vape kau orang tu dengan Dugro. Mungkin dapat berfikir dengan waras mengenai kebocoran wang sendiri.

Ada ijazah dan diploma duk gantung dekat dinding rumah tu, tapi bahan ilmiah pun malas nak baca. Apatah lagi nak cari ilmu baru yang tak ada kaitan dengan kerja kau orang kan. Mereput la kau orang pergi kerja, balik kerja sampai pencen. Kah!


30 Idea Bilik Kecil Guna Katil Loft Untuk Tampil Luas Dan Menarik

Kebanyakan saiz bilik kediaman yang dibuat oleh pemaju perumahan adalah kecil dan sempit. Jadi, pemilik rumah perlukan idea-idea untuk membuatkan bilik-bilik tidur yang kecil itu kelihatan luas dan nyaman termasuklah jenis dan saiz perabot yang akan digunakan.

Sebelum ini saya pernah mencadangkan semua perabot disusun rapat ke dinding hingga memberi ruang tengah yang agak selesa di dalam artikel 20 Idea Bilik Kecil Untuk Tampil Kreatif Dan Menarik dan ramai menyukainya.

Kali ini, saya mahu kongsikan jenis katil yang boleh membantu anda memiliki bilik yang luas dan mempelbagaikan fungsi bilik iaitu katil loft.

Harga katil loft jenis ready made pun not bad, ia mampu milik dan boleh didapati di kedai perabot tertentu. Tapi kalau ada kemahiran bertukang, anda boleh juga buat sendiri atau mengupah tukang kayu mengikut kebebasan kreativiti anda. Tapi anda jangan terkeliru antara katil loft dan katil bertingkat. Katil loft ini kelihatan sama seperti katil 2 tingkat tapi ia berbeza kerana bahagian bawah tidak digunakan sebagai tempat tidur.

Bagi katil loft, ruang bawah diisikan dengan perabot lain untuk memaksimakan ruang dan fungsi bilik seperti almari, laci, sofa atau meja. Ia benar-benar membantu kita menggunakan ruang kecil secara efisyen. Berbeza dengan katil bertingkat yang berfungsi untuk memaksimakan bilangan orang boleh tidur di dalam sebuah bilik.

Jadi, jika anda memerlukan ruang secara efisyen, katil loft adalah pilihan anda tetapi jika anda mahu meingkatkan kapasiti bilangan orang untuk tidur, pilihan anda adalah katil bertingkat. Tetapi dengan kreativiti, anda boleh gabungkan dua fungsi katil loft dan katil bertingkat menjadi satu. Contohnya meletakkan sofa di bawah katil loft yang boleh ditukarkan menjadi katil jika perlu.

Jadi, sebelum anda menghias bilik kecil, pastikan anda kenalpasti objektif utama fungsi bilik dan cuba lihat mana satukah idea “loft” yang sesuai dengan anda di bawah ini.

Baca: Lihat Bagaimana Mengubah Bilik Menjadi Pejabat Dan Bilik Tidur Di Rumah

Baca: Wanita Ini Berjaya Menukarkan Bilik Tidur Anda Menjadi Apartment Mikro Yang Sungguh Praktikal

Baca: Bagaimana 7 Kabinet Dapur IKEA Diubah Menjadi Ruang Tidur Kreatif

LIKE dan FOLLOW Vocket di Facebook serta Instagram


Idea Hias Sendiri Bilik ‘Laundry’ Dengan Bajet Bawah RM500

Dulu Vocket pernah berkongsi idea dekorasi menarik rumah Puan Nani Idayu yang telah menggunakan barang-barang daripada Ikea.

Baca: Pernah Belajar Bidang Senibina Dorong Pasangan Ini Buat Dekorasi Sendiri Untuk Rumah

Kali ini Puan Nani telah sudi berkongsi dekorasi yang telah beliau lakukan untuk ruang / bilik membasuh (laundry room) di rumahnya.

Menurut puan Nani keluasan bilik laundry ini adalah 10.5’x12′. Air disambung daripada bilik air sebelah. Dan untuk air keluar daripada mesin basuh pula, beliau telah menebuk dinding untuk mengalirkan air ke bilik air.

Disebabkan baju-baju yang digantung sering digunakan, menurut Puan Nani tiada masalah habuk terkumpul di baju. Nyamuk juga tiada.

Tapi bagi mereka yang mungkin mahu melindungi baju daripada habuk, anda boleh dapatkan cover baju Ikea.

1. Kos keseluruhan RM480. Kebanyak barangan dekorasi dibeli di Ikea. Ada juga beberapa barang dibeli di Giant, SSF dan kedai-kedai disekitar rumah beliau. Semua barangan dekorasi dibeli sedikit demi sedikit.

2. Puan Nani mendapat ilham daripada majalah dan internet untuk menghias bilik laundry ini.

3. Baju-baju sengaja digantung tinggi bagi menjimatkan ruang. Mesin basuh pula adalah saiz 7kg.

4. Menurut Puan Nani beliau juga berpuas hati dengan hasil pasang dan hias sendiri yang telah beliau lakukan.

5. Ditanya mengapa beliau sediakan bilik laundry khas begini, menurut Puan Nani ia memudahkan beliau dan keluarga untuk persalinan, membasuh dan menggosok baju di dalam satu bilik yang sama.

6. Baju-baju dan kain-kain mudah di ambil dan tidak perlu ke bilik-bilik lain. Dengan cara ini juga ia memberi lebih privasi kepada beliau sekeluarga sekiranya ada tetamu datang bertandang ke rumah.

Beliau juga sengaja menggantung baju tinggi dan setiap kali perlu ambil baju, Puan Nani menggunakan batang besi sama macam yang digunakan di kedai baju.

Baca tips daripada Puan Nani: Cara Saya Ajar Anak Deco Rumah Tanpa Mereka Sedar


5 Idea Bisnes Yang Mudah Dan Rendah Risiko Untuk Pasangan Bersara

Persaraan adalah satu fasa yang dinanti-nantikan oleh ramai orang. Berhenti kerja dan tidak perlu fikir tentang cari duit lagi. Kebanyakan masa diisi dengan pelbagai aktiviti seperti beribadat, belajar ilmu baru, bercucuk tanam dan juga melancong. Itulah bayangan yang ideal bagi fasa persaraan. Namun, tidak dinafikan ada diantara orang yang bersara mempunyai perancangan bersara yang berbeza iaitu berbisnes.

Maka, kami mahu kongsikan dengan anda 5 idea bisnes yang sesuai dijalankan oleh pasangan bersara setelah pertimbangkan faktor umur dan tenaga mereka seperti berikut:

Sekiranya anda memiliki sebuah rumah yang besar dan memiliki bilangan bilik yang banyak, anda boleh membuka sebuah perkhidmatan Bed-and-Breakfast iaitu menyediakan bilik berkatil dan sarapan pagi untuk penyewa harian bilik-bilik di rumah anda. Kaedah ini popular di Eropah dan Amerika.

Di Malaysia pula, kita sudah biasa melihat pertumbuhan homestay yang menggalakkan. Maka, jika anda memiliki rumah tambahan, anda boleh kendalikan homestay. Tetapi jika tiada rumah sekalipun, anda boleh atau menyewa rumah lain bagi menjalankan bisnes ini.

Tuisyen adalah satu peluang bisnes yang sesuai untuk guru yang telah bersara. Anda boleh menyambung membantu pelajar-pelajar dengan mengadakan tuisyen di rumah, atau ke rumah pelajar atau membuka pusat tuisyen. Perkhidmatan tuisyen ini mempunyai jadual kerja yang fleksibel dan ada permintaan yang tinggi.

Bisnes menjual sarapan pagi ini boleh dilakukan dengan lebih mudah jika rumah anda di depan jalan utama orang ramai ke tempat kerja atau tempat belajar. Anda hanya perlu buka meja dan jual makanan seperti kuih-muih dan nasi lemak dari pukul 7 pagi hingga 10 pagi di depan rumah.

Ilmu, kemahiran dan pengalaman sepanjang tempoh bekerja juga boleh menjadikan anda seseorang yang pakar dalam suatu perkara. Kesannya, anda boleh membuka perkhidmatan perundingan berkaitan kepakaran anda yang boleh memberikan kebaikan kepada orang lain, syarikat atau industri.

5 idea bisnes ini boleh dijalankan dari rumah, memerlukan modal yang sedikit, dan risiko yang rendah. Kerjasama suami isteri juga penting bagi melancarkan urusan bisnes sebegini. Namun, idea-idea bisnes ini tidak terhad pada had umur, pasangan muda juga boleh mencubanya :)

LIKE Facebook THE VOCKET untuk ikuti lebih banyak artikel menarik. Anda juga boleh menghantar kisah menarik anda dengan KLIK SINI.


Idea Dan Modal, 2 Perkara Di Sebalik Penubuhan Dan Perkembangan Pixar Animation Studios

Idea + $10 milion (investor) = $7.5 Billion.

“Jadikannya sesuatu yang hebat!!” Kata Jobs pada John Lasseter.

John seorang yang meminati akan animasi. Setiap kali melihat kartun Bugs Bunny, beliau kagum dengan penghasilannya. Animasi adalah hidupnya!

Beliau menyambung pelajarannya di CalArts, dan pengajarnya adalah salah seorang veteran dalam animasi di Walt Disney.

Beliau belajar dan lulus dengan cemerlang. Tuah datang dalam hidup beliau, apabila diterima masuk sebagai animator untuk Walt Disney.

John sentiasa teruja dan obses dengan animasi komputer. Beliau mencadangkan idea hebat ini, dan bos beliau berkata,

“Kami tidak mahu akan idea awak. Buat kerja apa yang telah kami suruh!”

Sehingga beliau dipecat. Hancur segala impian untuk membangunkan idea beliau ini.

Membawa diri dan bekerja pula dengan department komputer di Lucasfilm, beliau didatangi seorang yang sangat dikenali dalam dunia komputer, Steve Jobs.

Idea beliau diterima dan Jobs melabur $10 juta ke dalam projek ini. Sehingga menambah lagi $50 juta duit Jobs sendiri atas kepercayaan yang kuat akan projek mega ini.

Semasa di awal projek inilah Steve Jobs berkata,

Ia merupakan kata-kata yang John perlukan. Syarikat Pixar ditubuh, dan impian John selama ini menjadi kenyataan.

Apabila cerita animasi pendek mereka yang pertama, Tin Toy menang anugerah Oscar, (pertama kali filem animasi menang anugerah ini), mereka tidak berpatah balik dan terus menghasilkan karya yang pecah panggung seperti Toy Story, Car’s, Monster, Finding Nemo, Tangled, dan yang paling menguntungkan, Frozen.

Dunia John seolah-olah berputar balik kepada beliau. Tetapi dengan cara yang lebih baik.

Beliau dilantik menjadi Pengarah Kreatif untuk syarikat Pixar dan syarikat yang memecat beliau dahulu, Walt Disney!

Walt Disney pula membeli Pixar dengan harga $7.5 Billion.

Bermula dengan idea, ia boleh menjadi sesuatu yang hebat.

Apabila kita ada idea, cari cara untuk realisasikannya. Jika satu pihak tidak percaya, pasti ada satu pihak lain yang akan percaya.

Paling penting, adakah kita betul-betul memahami idea hebat kita sendiri?


10 Lukisan Oleh Gelandangan Ini Berharga Puluh Ribu Ringgit

Gelandangan-gelandangan ini berbakat besar sehingga hasil seni mereka dijual dengan harga 4 angka ke atas. Lukisan-lukisan ini dipamerkan di ArtLifting yang diasaskan oleh Liz Powers bersama adik lelaki dengan modal RM17,938 (USD4,000).

ArtLifting dibina sebagai satu social enterprise agar dapat membantu gelandangan mendapat pendapatan melalui hasil kerja seni. Daripada 4 orang pada 2013, kini ada 72 artis yang menggunakan ArtLifting bagi tujuan tersebut.

Ini 10 lukisan termahal yang terdapat di ArtLifting.

Ia satu alternatif yang baik untuk beri peluang kedua kepada gelandangan dengan menggunakan bakat untuk cari pendapatan.